
[bookmark: _Toc69514745][bookmark: _Toc95306531]Pravne podlage za pripravo programa
Pravna podlaga za pripravo Programa razvojnih spodbud za obmejna problemska območja v obdobju 2022–2025 (v nadaljnjem besedilu: program) je 24. člen Zakona o spodbujanju skladnega regionalnega razvoja (Uradni list RS, št. 20/11, 57/12 in 46/16; v nadaljnjem besedilu: zakon), 11. člen Uredbe o izvajanju ukrepov endogene regionalne politike (Uradni list RS, št. 16/13, 78/15 in 46/19; v nadaljnjem besedilu: uredba) in Uredba o določitvi obmejnih problemskih območij (Uradni list RS, št. 22/11, 97/12, 24/15, 35/17 in 101/20; v nadaljnjem besedilu: uredba o določitvi OPO).

Zakon v drugem odstavku 24. člena določa, da so obmejna problemska območja (v nadaljnjem besedilu: OPO) prednostna območja vseh razvojnih politik. Proračunski uporabniki upoštevajo obmejna problemska območja pri pripravi sektorskih programov in v razpisnih merilih javnih razpisov, ki jih izvajajo na območju cele države. Del finančnih sredstev namenijo za vlagatelje iz obmejnih problemskih območij ali določijo projektom iz teh območij dodatne točke pri izboru. 

Uredba v tretjem odstavku 11. člena določa, da za uskladitev ciljev in osredotočenje resornih politik na obmejna problemska območja, v skladu z drugim odstavkom 24. člena zakona, pripravi ministrstvo, pristojno za regionalni razvoj (v nadaljnjem besedilu: ministrstvo), v sodelovanju z ministrstvi iz drugega odstavka 11. člena uredbe in regionalnimi razvojnimi agencijami (v nadaljnjem besedilu: RRA) štiriletni program razvojnih spodbud za obmejna problemska območja, ki ga sprejme vlada. Program vsebuje cilje, razvojne spodbude, finančni okvir ter način spremljanja programa. Pri pripravi programa se upoštevajo dolgoročne primerjalne prednosti in usmeritve razvojnih regij ter prispevek k doseganju ciljev razvojnih politik.

[bookmark: _Toc69514746][bookmark: _Toc95306532]Izhodišča za področja ukrepanja resornih politik
Uredba v drugem odstavku 11. člena podrobneje določa, da pri dodeljevanju sredstev v skladu z drugim odstavkom 24. člena zakona proračunski uporabniki upoštevajo obmejna problemska območja zlasti na naslednjih področjih:
1. ministrstvo, pristojno za kmetijstvo, na področju ukrepov kmetijske politike;
2. ministrstvo, pristojno za ribištvo, na področju ukrepov politike ribištva;
3. ministrstvo, pristojno za gozdarstvo, na področju krepitve ekoloških in socialnih funkcij gozda, zlasti aktivnosti za povečevanje naravne vrstne sestave gozdov in prilagoditev rabe gozdov z namenom ohranjanja narave;
4. ministrstvo, pristojno za infrastrukturo, na področju urejanja prometne infrastrukture, spodbujanja ukrepov trajnostne mobilnosti (spodbujanje in pospeševanje rabe javnega prevoza, transferji in alternativne oblike mobilnosti, informiranje in promocija zelene mobilnosti, prometni režimi in parkiranje ter infrastruktura za umirjanje in upravljanje prometa, infrastruktura za kolesarje) ter energetske prenove objektov;
5. ministrstvo, pristojno za varstvo okolja, na področju blaženja posledic podnebnih sprememb, zlasti aktivnosti za zmanjševanje izpustov toplogrednih plinov in prilagajanje podnebnim spremembam, ter ohranjanja narave, zlasti aktivnosti, ki prispevajo k vzdrževanju dobrega naravovarstvenega stanja prostoživečih vrst, habitatnih tipov in naravnih vrednot;
6. ministrstvo, pristojno za upravljanje voda, na področju zagotavljanja ustrezne komunalne opremljenosti in druge gospodarske javne infrastrukture, zlasti aktivnosti za oskrbo s pitno vodo, odvajanje in čiščenje odpadnih in padavinskih voda;
7. ministrstvo, pristojno za ravnanje z odpadki, na področju zagotavljanja ustrezne komunalne opremljenosti in druge gospodarske javne infrastrukture, zlasti aktivnosti za ureditev infrastrukture za zbiranje odpadkov;
8. ministrstvo, pristojno za urejanje prostora, na področju spodbujanja urejanja stanovanjskega vprašanja mladih in mladih družin v skladu z državnim stanovanjskim programom ter vzdrževanja in ohranjanja značilne krajine, zlasti aktivnosti za ohranjanje krajinske pestrosti, krajinskih značilnosti, ki so pomembne za biotsko raznovrstnost, krajinskih vrednot in prepoznavnosti območja;
9. ministrstvo, pristojno za gospodarski razvoj, na področju ohranjanja in odpiranja delovnih mest, zlasti aktivnosti za ustvarjanje zelenih delovnih mest ter vključevanje dijakov in študentov v inovacijsko-podjetniška usposabljanja in lokalna podjetja, spodbujanja socialnega podjetništva in zadružništva, spodbujanja obrtnih, kulturnih in okoljsko primernih gospodarskih dejavnosti ter socialnih storitev, ki prispevajo k ohranjanju poseljenosti in preskrbi prebivalcev;
10. ministrstvo, pristojno za turizem, na področju spodbujanja turizma, zlasti aktivnosti za razvoj infrastrukture in turističnih produktov, ki omogočajo doživetja narave ob njenem ustreznem varstvu in jasno izražajo ekološko naravnanost, aktivnosti za spodbujanje razvoja in promocije turističnih produktov z označbo porekla ali geografsko označbo oziroma povezanih z lokalno gastronomijo, izdelkov in storitev, povezanih z razvojem blagovnih znamk oziroma znakov kakovosti, aktivnosti v podporo drugim znamkam kakovosti in certifikacijskim sistemom, aktivnosti za razvoj in promocijo tematskih in kolesarski poti ter aktivnosti, povezanih z infrastrukturo gorskega turizma, kot je označevanje in urejanje planinskih poti;
11. ministrstvo, pristojno za zdravje, na področju podpore nadstandardnemu razvoju družbenih dejavnosti, zlasti aktivnosti za izvajanje nujne medicinske pomoči na težko dostopnem območju ali območju, ki je oddaljeno od najbližje enote nujne medicinske pomoči (na primer helikopterski prevozi, mobilne enote, krepitev služb v času povečanega obiska);
12. ministrstvo, pristojno za izobraževanje, na področju podpore nadstandardnemu razvoju družbenih dejavnosti, zlasti priznavanje nadstandardnih ur, programov in učiteljev v šolah in vrtcih, sofinanciranje šolskih prevozov iz odmaknjenih vasi;
13. ministrstvo, pristojno za socialne zadeve, na področju podpore socialno varstvenih storitev v skladu z zakonom, ki ureja o socialno varstveno dejavnost, zlasti pa aktivnosti za opravljanje storitve pomoči na domu ter aktivnosti storitve institucionalnega varstva v varstvenih delovnih centrih, centrih za usposabljanje in domovih za starejše občane;
14. ministrstvo, pristojno za javno upravo, na področju pokritosti območja z elektronskimi komunikacijami in na področju podpore nadstandardnemu izvajanju dostopa prebivalcev do storitev javne uprave;
15. ministrstvo, pristojno za kulturo, na področju celostnega ohranjanja kulturne dediščine, zlasti aktivnosti za prenovo stavbnega fonda z ohranjeno lokalno stavbno tipologijo ter za obnovo in ohranitev planin.

Zakon v tretjem odstavku 24. člena določa, da se v okviru finančnih načrtov ministrstva in sklada, namenjenega spodbujanju skladnega regionalnega razvoja in razvoja podeželja (v nadaljnjem besedilu: sklad), za obmejna problemska območja pripravijo posebni ukrepi in sheme državnih pomoči na področjih:
-    	priprave razvojnih projektov in krepitve razvojnega menedžmenta ter
-    	ustvarjanja novih delovnih mest s spodbujanjem investicij podjetij.

[bookmark: _Toc69514747][bookmark: _Toc95306533]Obmejna problemska območja
Skladno s prvim odstavkom 24. člena zakona obsegajo obmejna problemska območja obmejne občine in občine, ki neposredno mejijo na obmejne občine. Obmejne občine po tem zakonu so občine, v katerih več kakor 50 odstotkov prebivalcev živi v 10‑kilometrskem obmejnem pasu in ki imajo primanjkljaj delovnih mest ter podpovprečno gostoto poselitve. Pri občinah, ki neposredno mejijo na obmejne občine, se kot merilo za vključitev v obmejna problemska območja upošteva več kot 45 minutna povprečna dostopnost do najbližjega priključka avtoceste ali hitre ceste ali visok delež površine vključene v območje Nature 2000. Med obmejna problemska območja se uvrščajo tudi občine, ki imajo koeficient razvitosti občin po zakonu, ki ureja financiranje občin, manjši od 0,90, če mejijo na obmejne občine ali občine, ki neposredno mejijo na obmejne občine. 

Uredba o določitvi OPO natančneje določi merila za določitev obmejnih problemskih območij in občine, ki izpolnjujejo ta merila. Ob upoštevanju razpoložljivih podatkov o vrednostih meril se med obmejna problemska območja ob pripravi tega programa uvršča sledečih 90 občin (slika 1): Ajdovščina, Apače, Bistrica ob Sotli, Bohinj, Bovec, Brda, Brežice, Cankova, Cerkno, Cirkulane, Črenšovci, Črna na Koroškem, Črnomelj, Divača, Dobrovnik, Dolenjske Toplice, Dornava, Dravograd, Gorje, Gornji Grad, Gornji Petrovci, Grad, Hodoš, Hrpelje - Kozina, Ilirska Bistrica, Jezersko, Kanal, Kobarid, Kobilje, Kočevje, Komen, Kostanjevica na Krki, Kostel, Kozje, Kranjska Gora, Kungota, Kuzma, Lendava, Loška dolina, Loški Potok, Lovrenc na Pohorju, Luče, Majšperk, Makole, Metlika, Mežica, Miren - Kostanjevica, Moravske Toplice, Muta, Ormož, Osilnica, Pesnica, Pivka, Podčetrtek, Podlehnik, Podvelka, Poljčane, Postojna, Preddvor, Prevalje, Puconci, Radlje ob Dravi, Ravne na Koroškem, Renče - Vogrsko, Ribnica na Pohorju, Rogaška Slatina, Rogašovci, Rogatec, Ruše, Selnica ob Dravi, Semič, Sežana, 
Slovenj Gradec, Solčava, Središče ob Dravi, Sveta Ana, Sveti Tomaž, Šalovci, Šentjernej, Šmarje pri Jelšah, Tišina, Tolmin, Tržič, Velika Polana, Videm, Vipava, Vuzenica, Zavrč, Žetale in Žirovnica.

Slika 1: Občine v OPO

Vir: Topolšek, MGRT.

Ministrstvo za gospodarski razvoj in tehnologijo vsaki dve leti preverja vrednosti meril iz te uredbe in ob spremembah podatkov, ki narekujejo drugačno uvrstitev občin med obmejna problemska območja, pripravi predlog spremembe te uredbe. Najnovejše razpoložljive podatke o vrednostih meril iz uredbe o določitvi OPO pripravi Urad Republike Slovenije za makroekonomske analize in razvoj (v nadaljnjem besedilu: UMAR) na poziv ministrstva.


[bookmark: _Toc69514748][bookmark: _Toc95306534]Ciljni raziskovani projekt: Medresorsko usklajeno spodbujanje razvoja v obmejnih problemskih območjih
Skladno z določili 43. člena Zakon o raziskovalni in razvojni dejavnosti (Uradni list RS, št. 22/06 – uradno prečiščeno besedilo, 61/06–ZDru-1, 112/07, 9/11, 57/12–ZPOP-1A, 21/18–ZNOrg in 9/19) in Pravilnika o spremembah in dopolnitvah Pravilnika o Ciljnih raziskovalnih programih (CRP) (Uradni list RS, 
št. 43/11 in 6/12) je bil na podlagi Javnega razpisa za izbiro raziskovalnih projektov Ciljnega raziskovalnega programa »CRP 2019« v letu 2019, odobren raziskovalni projekt: »Medresorsko usklajeno spodbujanje razvoja v obmejnih problemskih območjih«, šifra: V6-1945, v izvedbi Znanstvenoraziskovalnega centra Slovenske akademije znanosti in umetnosti (ZRC SAZU) s partnerji, v obdobju 2019–2021 (v nadaljnjem besedilu: raziskovalni projekt).

Kot izhaja iz opisa projektne naloge Medresorsko usklajeno spodbujanje razvoja v obmejnih problemskih območjih je zaradi geografske lege in majhnosti države kar 93 občin od 212 v 10-km obmejnem pasu (Pečar, 2017). Večina obmejnih območij v Sloveniji ima neugodne naravne in družbene razmere, povezane z dostopnostjo, depopulacijo, reliefnimi oblikami (gorska območja) in režimi varovanja prostora. Posledično smo na obmejnih problemskih območjih priča neugodnim demografskim gibanjem, nizki stopnji izobrazbe, kar tudi povzroča nizko osebno mobilnost in pomanjkanje usposobljenih ljudi, pomanjkanju delovnih mest, kar se kaže v dolgoročni brezposelnosti ter neskladju na trgu dela, slabi prometni dostopnosti, zapiranju trgovinskih in bančnih poslovalnic in v zadnjih letih tudi ukinjanju storitev splošnega in splošnega gospodarskega pomena, kar krepi centralizacijo Slovenije (Nared 2016). Posledično je kar 85 občin (podatek pred letom 2020) skladno z zakonom opredeljenih kot obmejna problemska območja. Pokrivajo slabo polovico slovenskega ozemlja, na kateri prebiva dobra petina vseh prebivalcev Slovenije. Nezanemarljiva je tudi njihova gospodarska vloga, saj tam deluje 12,2 % gospodarskih družb, ki zaposlujejo 12,1 % zaposlenih v gospodarskih družbah (podatki za 2013 in 2014) (Medresorsko usklajeno spodbujanje razvoja v obmejnih problemskih območjih, 2019). 

Tako obseg obmejnih območij, delež tam živečega prebivalstva, pa tudi delež tamkajšnjih gospodarskih družb in delovnih mest nakazujejo na to, da so ta območja z vidika kohezivnosti državnega ozemlja in gospodarskega razvoja pomembna, zato je treba izoblikovati celovit program spodbujanja razvoja obmejnih problemskih območij ter tako zagotoviti njihov gospodarski razvoj in večjo konkurenčnost, socialno kohezijo ter trajnostni razvoj. Po mnenju Rodriguez-Pose (2019) je namreč blagostanje najbolj razvitih krajev odvisno od blagostanja zapostavljenih krajev. Zato potrebujemo boljšo in ne več ali manj javne politike.

Raziskovalni projekt obravnava razvoj obmejnih problemskih območij. Osredotoča se zlasti na področja, ki so bila doslej v preučevanju obmejnih območij zapostavljena, to je njihov gospodarski in upravni vidik, ter pristopa celostno k iskanju alternativnih, celovitih in medsebojno usklajenih sistemskih rešitev. Naslavljala kakovost življenja/bivanja, dostopnost do storitev splošnega in splošnega gospodarskega pomena, demografske spremembe, trajnostni razvoj in trajnostno mobilnost, čezmejno sodelovanje, celoten razvojni oziroma sistemski okvir spodbujanja razvoja posameznih območij. 

Osnovna cilja raziskovalnega projekta sta:
1. predlog razvojne tipologije občin v obmejnih problemskih območij, izhajajoče iz obstoječe opredelitve problemskih obmejnih območij in
2. priprava usmeritev in proučitev omejitev programskega pristopa pri načrtovanju ukrepov za razvoj različnih tipov obmejnih problemskih območij.

Na podlagi izsledkov in izkušenj z dosedanjim izvajanjem regionalne politike in spodbujanja razvoja problemskih območij raziskovalni projekt predlaga tipologijo občin v obmejnih problemskih območij, ki je osnova za pripravo predloga celovitega sistema spodbujanja razvoja obmejnih problemskih območij. Predlog sistema opredeljuje različne oblike naslavljanja problematike spodbujanja razvoja problemskih območij (npr. več-nivojsko in več-sektorsko spodbujanje razvoja problemskih obmejnih območij: teritorialni dialog, medsektorsko sodelovanje, analiza in predlog ustreznih politik in mehanizmov ter instrumentov). Na tej podlagi je opredeljen nabor kratkoročnih ukrepov za spodbujanje razvoja obmejnih problemskih območij. 

Cilj raziskovalnega projekta je prav tako predlagati srednjeročne ukrepe, kjer bo predstavljena sistemska rešitev za obmejna problemska območja po načelih več-sektorskega in več-nivojskega upravljanja, vključujoč srednje in dolgoročne strateške usmeritve, ter oblikovati predloge za dopolnitev normativnega okvirja programskega spodbujanja obmejnih problemskih območij (sprememba ZSRR-2 in podzakonskih aktov). 

[bookmark: _Toc69514750][bookmark: _Toc95306535]Priprava in sprejemanje programa
Program se pripravi časovno usklajeno s pripravo njegove ključne strokovne podlage, raziskovalnega projekta, katerega namen je predlagati ukrepe za pripravo programa. Prav tako se pripravi časovno usklajeno s strateškim in programskim načrtovanjem razvojnih politik na nacionalnem nivoju, ki se je z odložitvijo priprave državnega programa razvojnih politik in srednjeročne fiskalne strategije ter posledično z odložitvijo razvojnih usmeritev resorjev, in dodatno zaradi javnozdravstvene krize 
COVID-19, intenzivno pričelo šele s pripravo programskih dokumentov politike okrevanja in odpornosti evropske skupnosti 2021–2026, evropske kohezijske politike 2021–2027 in regionalnih razvojnih programov za obdobje 2021–2027.

Skladno s tretjim odstavkom 11. člena uredbe program razvojnih spodbud za obmejna problemska območja v obdobju 2022-2025 pripravi ministrstvo v sodelovanju z ministrstvi iz drugega odstavka 
11. člena uredbe in RRA. 

Identifikacije razvojnih izzivov, analitične podlage, cilji in nameni, kakor tudi predlogi ukrepov so smiselno povzeti iz aktualnih ugotovitev raziskovalnega projekta ter nadgrajeni v procesu priprave in usklajevanja programa z različnimi vključenimi deležniki na nacionalni, regionalni in lokalni ravni.

Priprava programa poteka fazno in hkrati na različnih ravneh: 
· Pregled empiričnih podatkov o izvedenih ukrepih na obmejnih problemskih območjih in problemskih območjih z visoko brezposelnostjo ter o izvedenih nacionalnih ukrepih, ki so upoštevali določilo
 24. člena zakona, da so obmejna problemska območja prednostna območja vseh razvojnih politik. Osnova so ukrepi, ki so se izvajali v okviru ukrepov za problemska območja, tako obmejna problemska območja, kakor tudi problemska območja z visoko brezposelnostjo, vključno s programi spodbujanja konkurenčnosti problemskih območij z visoko brezposelnostjo (Pomurje, Maribor s širšo okolico, Pokolpje, Območje občin Hrastnik, Radeče in Trbovlje). Posamezni izvedeni ukrepi na nacionalni ravni so upoštevali določila 24. člena zakona, da so obmejna problemska območja prednostna območja vseh razvojnih politik, in so bodisi del finančnih sredstev namenili za vlagatelje iz obmejnih problemskih območij, bodisi določili projektom iz teh območij dodatne točke pri izboru. Ukrepi v okviru programov konkurenčnosti na problemskih območjih in drugi posamezni ukrepi, ki so spodbujali razvoj na obmejnih problemskih območjih so se izkazali kot učinkoviti in bi jih bilo smiselno nadaljevati oz. nadgraditi v okviru priprave aktualnega programa.
· Pregled in analiza ukrepov, ki jih predlaga strokovna skupina v okviru raziskovalnega projekta in usklajevanje z različnimi vključenimi deležniki na nacionalni, regionalni oz. lokalni ravni. Opravi se ocena predlaganih ukrepov iz vidika naslavljanja razvojnih vrzeli na obmejnih problemskih območjih in njihove izvedljivosti, ter diskusija z različnimi deležniki z namenom umeščanja posameznih ukrepov, znotraj pristojnosti posameznega resornega ministrstva, v program:
· Regionalne razvojne agencije, ki so zadolžene za pripravo regionalnih razvojnih programov in območnih razvojnih programov, v katerih je obravnavano razvojno načrtovanje tudi na OPO, usklajeno obravnavajo tudi pripravo programa razvojnih spodbud za obmejna problemska območja in predlagajo rešitve razvojnih izzivov na OPO ter koordinirajo proces usklajevanja z lokalno ravnijo. Usklajenost regionalnih razvojnih programov s programom razvojnih spodbud za obmejna problemska območja preverjajo skrbniki regij. 
· Prav tako pristojna resorna ministrstva obravnavajo vsebino programa, predlaganih ukrepov iz njihovega delovnega področja, tako iz vsebinskega vidika, kakor tudi iz vidika možnih virov financiranja in izvedljivosti. Predlagajo morebitne dodatno rešitve identificiranih izzivov OPO, morebitne potrebne reforme zakonodaje in uvedbe dodatnih ukrepov. 

Cilj programa je določiti nabor izvedljivih ukrepov in projektov, ki imajo realno podlago za financiranje in izvedbo. Program po medresorski uskladitvi potrdi Vlada RS in je strokovna podlaga za izvedbo v programu navedenih ukrepov in ciljev. Pravno podlago za izvedbo konkretnih postopkov dodelitev sredstev, kot na primer javnih razpisov, predstavljajo veljavni predpisi.

Soočanje z razvojnimi izzivi obmejnih problemskih območij je eden izmed prioritetnih ciljev regionalne politike. Gradivo UMAR, Cilji regionalne politike Slovenije v obdobju 2021–2027, analizira razvojne izzive OPO in opredeljuje specifični cilj Ohranjanje poseljenosti in razvojne vitalnosti problemskih območij v okviru tretjega splošnega cilja regionalne politike: Zmanjšanje regionalnih razvojnih razlik in razlik znotraj regij. 

OPO so poseben razvojni tip območij v okviru specifičnega cilja ohranjanja poseljenosti in razvojne vitalnosti problemskih območij (Pečar, 2020). Njihov razvoj je rezultat delovanja številnih med seboj povezanih dejavnikov, ki vplivajo na različno stopnjo razvitosti. Kljub prizadevanjem za pospešitev njihovega razvoja, ki potekajo že od sredine 70. let 20. stoletja, še vedno razvojno zaostajajo.

Demografska gibanja so na OPO zaskrbljujoča. Po zadnjih razpoložljivih podatkih iz marca 2020 je med OPO 90 občin, kjer živi dobra petina prebivalcev (22,7 %) in obsegajo skoraj polovico (49,1 %) ozemlja Slovenije. Delež prebivalcev, ki živi na OPO se je v letu 2019 skrčil za 1,5 o. t. v primerjavi z letom 2008, medtem ko se je delež prebivalcev v ostalem delu Slovenije, ki ga v tem primeru imenujemo notranjost Slovenije, povečal za 4,8 o. t. (v Sloveniji pa za 3,3 %). Najbolj zaskrbljujoče je, da se zmanjšuje predvsem delež mladega prebivalstva. Od leta 2008 se je na OPO število mladih med 15. in 29. letom starosti skrčilo za 30 %, kar je za tretjino več kot v notranjosti Slovenije. To je posledica migracij prebivalstva v ostale regije Slovenije in v tujino ter nizke rodnosti. Na OPO v pretežni meri ostaja ostarelo prebivalstvo, kar je slabo izhodišče za njihov nadaljnji razvoj. Zaradi relativno redke poselitve je tudi ekonomika storitvenih dejavnosti slaba, kar vodi do zmanjševanja dostopnosti do storitev, kot so poštne, zdravstvene in finančne storitve, storitve javne uprave, pa tudi storitve specifične za gospodarstvo (Kušar, 2019). 


Preglednica 1: Prebivalstvo in poseljenost v Sloveniji

Vir: UMAR: SURS, preračuni UMAR
Opomba: Preračuni so narejeni na število občin v OPO po zadnjih razpoložljivih podatkih iz marca 2020.


Tudi gospodarski kazalniki na OPO so pretežno slabši od slovenskega povprečja. Ob zmanjševanju prebivalstva, se število delovnih mest zmanjšuje še hitreje. Med leti 2009 in 2019 se je njihovo število zmanjšalo za 3,8 %, medtem ko je v istem obdobju v notranjosti Slovenije poraslo za 5,8 % (v celotni Sloveniji pa za 4,2 %). Stopnja delovne aktivnosti se je v tem obdobju sicer zvišala, saj se je število brezposelnih zmanjšalo skoraj za 30 %. Obenem se je zmanjšala tudi stopnja registrirane brezposelnosti, a še vedno presega slovensko povprečje. V letu 2018 je na OPO delovala dobra desetina slovenskih gospodarskih družb v katerih je bila zaposlena tudi dobra desetina delavcev. Večinoma so izvozno usmerjene, saj so več kot polovico prihodkov ustvarili na tujem trgu. Vendar je bila ustvarjena dodana vrednost na zaposlenega za okoli 15 % nižja kot v notranjosti Slovenije oziroma v slovenskem povprečju. Tudi plače na zaposlenega so bile za okoli 10 % nižje. Pozitiven trend je pa bilo zaznati v turistični dejavnosti, saj se je število turistov povečevalo. Vendar bo kriza, ki bo sledila pandemiji Covid-19, najbolj prizadela prav to dejavnost. Slabše možnosti za zaposlitev spodbuja odseljevanje, predvsem mladih, ki ne najdejo ustrezne zaposlitve. Tako je večina občin v OPO zmerno do pretežno bivalnih s primanjkljajem delovnih mest nad tam živečim delovno aktivnim prebivalstvom. Zato je ključnega pomena za razvoj in napredek obmejnih območij zagotovitev zadostnega števila delovnih mest.

Nadaljnji razvoj OPO bo odvisen od ohranjanja vitalnosti teh območij. Razvojne razlike obstajajo tudi znotraj OPO. Kažejo se v raznolikosti fizično-geografskih danostih in z njimi povezanimi omejitvami, kot tudi v demografskih značilnostih in gospodarskem razvoju, zato je univerzalna obravnava OPO neprimerna (Kušar, 2018). Spodbujanje njihovega nadaljnjega razvoja in uresničevanje cilja ohranjanja poselitve je potrebno razumeti v smislu ohranjanja vitalnosti teh območij ob upoštevanju njihovih notranjih razlik. Temu bo potrebno prilagoditi ukrepe, obenem pa izkoristiti prednosti in priložnosti OPO. Prav različni fizično-geografski dejavniki, ki so na nek način omejitveni dejavniki, so privlačni za turiste in lahko postanejo pomembni nosilci razvoja tudi ob spremembah, ki bodo po pandemiji Covid-19 vplivale na turistično dejavnost. Razvojni potencial predstavljajo trajnostno naravnane dejavnosti in večja izraba obnovljivih virov energije. Na razvoj OPO vpliva tudi privlačnost regionalnih središč preko meje. Ti imajo ob odsotnosti ustrezno razvite mreže središčnih naselij pomembno vlogo tako za oskrbo kot tudi za zaposlitev. Perifernost, slabšo dostopnost ter pomanjkanje storitev splošnega pomena lahko izboljša sodobna informacijska in komunikacijska infrastruktura, ki lahko deloma nadomesti tudi pomanjkanje delovnih mest z delom na daljavo. Ovira za večjo uporabo tovrstne infrastrukture je ponekod zelo slaba pokritost s širokopasovnim internetom (Kušar, 2018). Zaradi demografskih trendov pa bodo poseben izziv prihodnjega razvoja tudi ukrepi dolgožive družbe, ki bodo morali biti prilagojeni posebnostim OPO.

Obmejna območja so občutljiva na migracijske pritiske in grožnje večjega števila nezakonitega prehoda migrantov, zato je vzdrževanje varnosti državne in zunanje meje Evropske unije ter preprečevanje nezakonitih migracij ena od temeljnih in prednostnih nalog slovenske policije (4. strateški cilj srednjeročnega načrta policije). Toda učinkovitost in uspešnost dela policije na tem področju bo odvisna tudi od sodelovanja z obmejnimi regijami in tamkajšnjim prebivalstvom.

Znotraj obmejnih problemskih območij obstajajo velike razlike v razvitosti, ogroženosti in razvojnih možnostih posameznih obmejnih problemskih območij. Razlike so opredeljene s tipologijo razvitosti občin v obmejnih problemskih območjih, ki je podrobneje opredeljena v raziskovalnem projektu.

Razvojni izzivi občin v OPO so določeni s pomočjo tipologije razvitosti, tako da so za vsako občino v vseh štirih tipih preverjene vrednost posameznih izbranih kazalnikov v vseh treh skupinah kazalnikov (kazalniki ogroženosti, kazalniki razvitosti in kazalniki razvojnih možnosti). Uporabljen je enak nabor kazalnikov kot je določen z Uredbo o metodologiji za določitev razvitosti občin (2019). 

Dodatno so preverjene tudi vrednosti drugih kazalnikov razvojnih možnosti, ki so razdeljeni v štiri skupine (kakovost bivanja, demografija, dostopnost in gospodarski razvoj). Posamezne vrste kazalnikov, ki so podlaga za opredelitev tipologije razvitosti obmejnih problemskih območij ter sama metodologija, so podrobneje predstavljene v raziskovalnem projektu in hkrati predstavljajo ključne kazalnike za spremljanje splošnih ciljev tega programa. 

Opredeljeno tipologijo občin v OPO na podlagi izbranih kazalnikov, v raziskovalnem projektu potrjuje tudi kvalitativna analiza, izvedena na podlagi vprašalnikov občinam OPO in z vključitvijo regionalnih razvojnih agencij v raziskovalni projekt. 

Tipologija občin v OPO glede na vse kazalnike razvitosti občin pokaže dokaj veliko homogenost občin glede na lego ob mejah s sosednjimi državami. Tako so na zahodnem in severnem delu Slovenije, na meji z Italijo in Avstrijo, »bolj« razvite občine, medtem, ko so na jugu in vzhodu občine tudi znotraj občin v območjih OPO bistveno slabše razvite. Najbolj izrazit primanjkljaj imajo občine v SV delu Slovenije, pridružuje pa se jim še nekaj občin v Pokolpju.


Slika 2: Tipologija razvitosti občin v OPO glede na kazalnike razvitosti občin

Vir: raziskovalni projekt

Podrobnejši vpogled v razvrstitev občin po posameznih skupinah kazalnikov pokaže razlike po kazalnikih razvitosti, ogroženosti in razvojnih možnosti. Tako so občine v zahodnem delu Slovenije (Primorska) po kazalnikih razvojnih možnosti med najšibkejšimi, medtem ko so po kazalnikih ogroženosti med najmanj ogroženimi občinami v OPO in po kazalnikih razvitosti med srednje razvitimi občinami v OPO. Slika po posameznem kazalniku je še bolj nazorna in omogoča poglobljen vpogled v stanje posamezne občine z vidika razvitosti občin v OPO (prilogi 1 in 2 v raziskovalnem projektu).

Tipologija je zasnovana v štirih homogenih skupinah po prevladujočem razvrščanju občin v posamezni skupini kazalnikov in opredeljuje sledeče tipe občin v OPO:
· TIP 1: zelo šibek gospodarski razvoj in zelo majhne razvojne možnosti. V TIP 1 so uvrščene sledeče občine (skupaj 11): Hodoš, Gornji Petrovci, Šalovci, Osilnica, Rogašovci, Kuzma, Grad, Cankova, Kobilje, Loški Potok in Kostel; 

· TIP 2: šibek gospodarski razvoj in majhne razvojne možnosti. V TIP 2 so uvrščene sledeče občine (skupaj 34): Ribnica na Pohorju, Črenšovci, Tišina, Cirkulane, Kozje, Lovrenc na Pohorju, Podlehnik, Velika Polana, Bistrica ob Sotli, Makole, Sveti Tomaž, Majšperk, Videm, Zavrč, Apače, Puconci, Podvelka, Kungota, Moravske Toplice, Komen, Solčava, Kobarid, Luče, Poljčane, Črnomelj, Gornji Grad, Sveta Ana, Žetale, Gorje, Lendava, Dobrovnik, Kočevje, Semič, Bohinj.

· TIP 3: Zmeren gospodarski razvoj in zmerne razvojne možnosti. V TIP 3 so uvrščene sledeče občine (skupaj 25): Pesnica, Selnica ob Dravi, Ormož, Dornava, Miren - Kostanjevica, Brežice, Kanal, Središče ob Dravi, Metlika, Jezersko, Pivka, Renče - Vogrsko, Loška dolina, Kostanjevica na Krki, Cerkno, Dolenjske Toplice, Tržič, Ruše, Bovec, Ilirska Bistrica, Kranjska Gora, Sežana, 
Hrpelje - Kozina, Črna na Koroškem in Tolmin;

· TIP 4: Boljši gospodarski razvoj in boljše razvojne možnosti. V TIP 4 so uvrščene sledeče občine (skupaj 20): Rogatec, Divača, Šentjernej, Preddvor, Žirovnica, Ajdovščina, Vipava, Brda, Dravograd, Šmarje pri Jelšah, Podčetrtek, Vuzenica, Rogaška Slatina, Muta, Prevalje, Radlje ob Dravi, Ravne na Koroškem, Mežica, Postojna in Slovenj Gradec.

V vseh tipih se občine spopadajo z gospodarskimi izzivi, predvsem nizkim številom poslovnih subjektov na 1000 prebivalcev, vendar so med občinami še vedno precejšne razlike v gospodarski moči. Smo pa bili tudi v letu 2021 priča zapiranju obratov posameznih podjetij (npr. Adient v Slovenj Gradcu, Safilo v Ormožu) potem ko smo bili v zadnjih desetih letih priča zapiranju številnih obratov (npr. Prevent, Danfoss Compressors, Mura), kakor tudi pozitivnih premikov (npr. investicija Yaskawe v Kočevju). Veliko škode je pandemija Covid-19 povzročila tudi v turizmu, ki je zelo pomemben za razvoj nekaterih občin v OPO. Ugotavljamo, da je večina občin v OPO dobro opremljenih z gospodarskimi conami.

Razvojni izzivi na področju razvitosti občin:
· V tipu 1 izstopajo po najslabših vrednostih vsi trije kazalniki razvitosti. 
· V tipu 2 izstopata predvsem nizka vrednost BDV (bruto dodana vrednost na zaposlenega) in nizko število delovnih mest na število delovno aktivnega prebivalstva. V večini občin je s tem povezana tudi nizka dohodnina na prebivalca.
· V tipih 3 in 4 pa noben od kazalnikov razvitosti posebej ne izstopa po nizkih vrednostih. 
· V vseh štirih tipih je izrazit razvojnih izziv nizko število poslovnih subjektov na 1000 prebivalcev, v Tipu 1 in 2 pa tudi visoka stopnja brezposelnih med mladimi.

Razvojni izzivi na področju ogroženosti občin:
·      V tipu 1 so najbolj izraziti razvojni kazalniki na področju demografije, saj izstopajo kazalniki visok indeks staranja, nizek indeks rasti prebivalstva, nizek delež prebivalstva z višjo ali visoko izobrazbo ter nizka stopnja delovne aktivnosti. Zaskrbljujoč je tudi delež prekomerno hranjenih mladostnikov, saj ta kaže tudi na višjo stopnjo revščine ali vsaj nizke dohodke prebivalstva. V Tipu 1 je prisoten tudi velik delež selitev, kar pa ni povezano z drugimi kazalniki, povezanimi z poselitvijo (npr. število naselij z manj kot 5 prebivalci, število izdanih gradbenih dovoljenj, število prebivalcev, ki živijo na poplavno ogroženih območjih).
· V tipu 2 med kazalniki ogroženosti še najbolj izstopa visoka brezposelnost, medtem ko v tipih, 3 in 4 ne izstopa noben od kazalnikov ogroženosti.

Razvojni izzivi na področju razvojnih možnosti občin:
· V tipu 1 je prisoten velik delež območij Natura 2000 in malo priključkov na javno kanalizacijo. Hkrati se kaže visok delež občin s slabšo dostopnostjo do širokopasovnih internetnih povezav. 
· Tudi v tipu 2 se kažeta velik delež območij Natura 2000 in slaba opremljenost z javno kanalizacijo v skoraj polovici od vseh občin v tem tipu. 
· V ostalih treh tipih na področju razvojnih možnosti so večji razvojni izzivi manj zaznavni, z izjemo tipa 4, kjer se je presenetljivo pokazala v tretjini občin slaba dostopnost do AC priključkov. 
· Razen že omenjenih, se v vseh tipih občin glede dostopnosti do storitev in povezav pojavljajo le posamezni izzivi. 
















Preglednica 2: Razvojni izzivi občin v OPO glede na tipologijo razvitosti

	TIP 1: ZELO ŠIBEK GOSPODARSKI RAZVOJ IN ZELO MAJHNE RAZVOJNE MOŽNOSTI

	RAZVITOST
	OGROŽENOST
	RAZVOJNE MOŽNOSTI

	Prevladujejo občine z najnižjim BDV na zaposlenega in z najnižjo dohodnino na prebivalca. V petih od 11 občin v tem tipu je slaba tudi vrednost kazalnika števila delovnih mest na število delovno aktivnega prebivalstva.

K slabši razvitosti dodatno pripomoreta visoka stopnja brezposelnosti med mladimi in najnižje število poslovnih subjektov na 1000 prebivalcev med vsemi občinami v OPO. 

	V občinah prevladuje visok indeks staranja ter nizka stopnja delovne aktivnosti.

Podobno se kaže v skupini demografskih kazalnikov, kjer prevladuje nizek indeks rasti prebivalstva, visok delež selitev in nizek delež prebivalcev z višjo ali visoko izobrazbo. 

Večja ogroženost se kaže tudi v najvišjem deležu prekomerno hranjenih mladostnikov v vseh občinah tega tipa (razen v Osilnici in Kostelu). Po drugi strani pa v teh občinah ni visoke stopnje obsojenih.

	Prisoten je zelo velik delež območij NATURA 2000, hkrati pa so te občine najslabše opremljene z javno kanalizacijo.

Nizka poseljenost v teh občinah ne predstavlja posebnega razvojnega izziva. Le v dveh občinah je izpostavljeno nizko število izdanih gradbenih dovoljenj.

K slabšim razvojnim možnostim pripomore tudi slabša dostopnost do širokopasovnih internetnih povezav ter nekaterih storitev kot sta poštna poslovalnica in bankomat, medtem, ko je dostopnost do postajališča JPP in državnega cestnega omrežja dokaj zadovoljujoča. Prav tako dostopnost do urgentnega centra in lekarne. Le občina Osilnica ima najslabšo dostopnost med vsemi občinami v OPO po vseh izbranih kazalnikih.

	TIP 2: ŠIBEK GOSPODARSKI RAZVOJ IN MAJHNE RAZVOJNE MOŽNOSTI

	RAZVITOST
	OGROŽENOST
	RAZVOJNE MOŽNOSTI

	Tudi v tem tipu prevladujejo občine z najnižjim BDV na zaposlenega. Poleg tega pa je v teh občinah majhno tudi število delovnih mest na število delovno aktivnega prebivalstva, medtem ko je nizka dohodnina na prebivalstva izpostavljena le v šestih od 34 občin v tem tipu.

Enako kot v Tipu 1 k slabši razvitosti dodatno pripomoreta visoka stopnja brezposelnosti med mladimi in najnižje število poslovnih subjektov na 1000 prebivalcev med vsemi občinami v OPO. Vendar so ti kazalniki slabši le v tretjini občin v Tipu 2. 
	Zanimivo je, da v tem tipu noben od kazalnikov ogroženosti ne izstopa. Prav tako ne izstopa kazalnik stopnja delovne aktivnosti na območju občine. Le ena občina izkazuje nizko stopnjo delovne aktivnosti in sedem občin visoko stopnjo brezposelnosti. 

Ko najizrazitejša pomanjkljivost tega tipa se kaže nizek delež prebivalcev z višjo ali visoko izobrazbo (v devetih od 34 občin). Prav tako se le v posameznih občinah tega tipa kaže visok delež selitev. Le v eni občini pa je problematično tudi število naselij z manj kot petimi prebivalci. 

Tudi kazalniki kakovosti bivanja ne kažejo izrazito nizkih vrednosti, vendar se v nekaterih občinah še vedno pojavlja visok delež prekomerno hranjenih mladostnikov. Glede na ostale kazalnike je pričakovano nizka vrednost kazalnika števila izdanih gradbenih dovoljenj. V nekaterih občinah se kot izziv kaže tudi število prebivalstva na poplavnih območjih. 
	Le v tretjini občin v Tipu 2 sta med slabšimi razvojnimi možnostmi še vedno izpostavljena majhno število priključkov na javno kanalizacijo in velik delež območij NATURA 2000.

Najizraziteje pomanjkanje se kaže v slabi dostopnosti do širokopasovnih internetnih povezav, vendar še to le v šestih od 346 občin v tem tipu. Dostopnost do ostalih storitev, postajališč JPP sli državnega cestnega omrežja pa je izražena le v posameznih občinah tega tipa. 

	TIP 3: ZMEREN GOSPODARSKI RAZVOJ IN ZMERNE RAZVOJNE MOŽNOSTI

	RAZVITOST
	OGROŽENOST
	RAZVOJNE MOŽNOSTI

	
V tej skupini kazalniki BDV na 1000 prebivalcev, osnova dohodnine na prebivalca občine in število delovnih mest na število delovno aktivnega prebivalstva ne izkazuje najnižjih vrednosti med vsemi občinami v OPO. Kažejo se le kot izjeme v posameznih občinah. 

Najmočnejši razvojni izziv tega tipa je nizko število poslovnih subjektov na 1000 prebivalcev, saj so najnižje vrednosti tega kazalnika prisotne v 31 od 34 občin. Le v občini Ruše je prisotna še visoka brezposelnost med mladimi. 
	
Noben od kazalnikov ogroženosti ne izstopa. Le v občinah Bovec in Kranjska Gora pa visok indeks staranja. 

Poleg tega se kaže tudi visok delež selitev (v sedmih od 25 občin) ter posamezno nizek delež prebivalstva z visoko ali višjo izobrazbo ter nizek indeks rasti prebivalstva prav tako v občinah Bovec in Kranjska Gora. 

Tudi v tem tipu se še najpogosteje pojavlja nizka vrednost kazalnika števila izdani gradbenih dovoljenj (sedem od 25 občin), ostali kazalniki pa predstavljajo razvojni izziv le v posamičnih občinah (visok delež prebivalstva na poplavnih območjih v petih od 25 občin). 

	
V tem tipu ni posebno izstopajočega razvojnega izziva. Posamično se pojavi le velik delež območij Nature 2000 občine Miren-Kostanjevica, Bovec in Sežana in le primerih občin Renče Vogrsko, Cerkno in Hrpelje-Kozina tudi malo priključkov na javno kanalizacijo. 

Kazalniki dostopnosti v tem tipu ne predstavljajo močnega razvojnega izziva, saj se le v redkih primerih pojavljajo nizke vrednosti kazalnikov dostopnosti do urgentnega centra, poštne poslovalnice, bankomata in / ali postajališča JPP. 

	TIP 4: BOLJŠI GOSPODARSKI RAZVOJ IN BOLJŠE RAZVOJNE MOŽNOSTI

	RAZVITOST
	OGROŽENOST
	RAZVOJNE MOŽNOSTI

	Kazalniki razvitosti v tem tipu ne izkazujejo nizkih vrednosti glede na ostale občine (in tipe občin) v OPO. Izjema je le občina Žirovnica z nizkim številom delovnih mest na število delovno aktivnega prebivalstva. 

Kljub temu pa se tudi v tem tipu spopadajo z razvojnih izziv nizkega števila poslovnih subjektov na 1000 prebivalcev, saj le v treh od 20 občin vrednosti tega kazalnika niso najnižje. 
	V tem tipu noben od kazalnikov ogroženosti ne izkazuje najslabših vrednosti.

Kaže se le visok delež selitev kar v polovici od vseh občin tega tipa. Hkrati se v nekaterih občinah kaže tudi nizka vrednost kazalnika števila izdanih gradbenih dovoljenj. 

Presenetljiv je podatek, da se v tem tipu pojavlja najvišje število občin z velikim številom obsojenih na 1000 prebivalcev, ki pa je še vedno relativno nizko (1/4 vseh občin tega tipa). 


	V tem tipu noben od kazalnikov razvojnih možnosti ne izkazuje najslabših vrednosti.

Presenetljivo pa je v tem tipu kar v tretjina občin s slabo dostopnostjo do AC priključka, medtem ko ostali kazalniki dostopnosti izkazujejo najnižje vrednosti le v posameznih občinah. Posebnost tega tipa je tudi, da se v občini Radlje ob Dravi kažejo najslabše vrednosti kazalnikov dostopnosti na petih področjih, medtem ko je v vseh ostalih občinah le posamičen kazalnik dostopnosti z najslabšo vrednostjo.


Vir: raziskovalni projekt


Na podlagi tipologije razvitosti občin v OPO je mogoče: 
· izpostaviti bistvene probleme posameznega tipa OPO in
· predlagati področja, ki jih je treba najbolj razvojno spodbujati v posameznem tipu OPO, ter
· tabelarično prikazati vsako občino po tipu in skupini kazalnikov s poudarjenimi vsebinskimi področji, na katerih so občine najbolj upravičene do ukrepov za spodbujanje nadaljnjega razvoja (preglednice v prilogi raziskovalnega projekta).

V procesu priprave programa se vključeni deležniki pri obravnavi vsebine ukrepov opredelijo tudi do tipa OPO, za katerega je posamezen ukrep primeren, oziroma za vsak posamezen tip OPO obravnavajo najprimernejše ukrepe zanj. 

[bookmark: _Toc95306539][bookmark: _Toc69514756]Izzivi in razvojno načrtovanje na različnih teritorialnih ravneh 
Skladno z gradivom UMAR Cilji regionalne politike Slovenije v obdobju 2021–2027 ima regionalna politika v programskem obdobju 2021–2027 štiri splošne cilje, s katerimi bo krepila razvojne moči regij na podlagi lastnih razvojnih potencialov in globalnih priložnosti. Usmerjeni so na:
· izboljšanje kakovosti življenja v vseh regijah, 
· razvojno dohitevanje evropskih regij,
· zmanjšanje regionalnih razvojnih razlik in
· mednarodno medregionalno povezovanje in sodelovanje.

Razvojno načrtovanje poteka na več različnih teritorialnih ravneh. In sicer na ravni kohezijskih regij, razvojnih regij, na ravni območjih območnih razvojnih partnerstev, ki so vzpostavljena znotraj regij, na ravni območij CLLD - lokalnega razvoja, ki ga vodi skupnost, mednarodnega teritorialnega sodelovanja in drugih ravneh. Posamezne teritorialne ravni pripravljajo skupne strategije in razvojne programe in na izvedbeni ravni načrtujejo izvedbo skupnih ukrepov in projektov. 

Temeljna funkcionalna teritorialna enota za načrtovanje regionalne politike in izvajanje nalog regionalnega razvoja je razvojna regija, ki jo v enovito zaključeno prostorsko celoto združujejo poselitveni, gospodarski, infrastrukturni in naravni sistemi ter na kateri je mogoče zagotoviti interesno sodelovanje razvojnih partnerjev. Razvojni izzivi in razvojni cilji v regiji ter instrumenti in ocene virov za njihovo uresničevanje se določijo z regionalnimi razvojnimi programi. 

Skladno z zakonom se lahko na sklenjenem območju več občin v eni ali več regijah oblikuje območno razvojno partnerstvo, ki v sodelovanju z regionalnimi razvojnimi agencijami pripravi območni razvojni program. Območni razvojni programi podrobneje opredeljujejo razvojne izziva in cilje na določenem območju.

Za izvajanje kohezijske politike EU in opravljanje drugih skupnih nalog, povezanih z razvojem, ki jih sporazumno določijo občine in država, se razvojne regije povezujejo v kohezijske regije. Slovenija je razdeljena na dve kohezijski regiji Zahodno Slovenijo in Vzhodno Slovenijo. Obe kohezijski regiji sta sprejeli strateška izhodišča razvoja. Na ravni kohezijskih regij se sprejemajo izvedbeni dokumenti evropske kohezijske politike.  

Okvir za izvajanje teritorialnih pristopov na pobudi “od spodaj navzgor”, tako z vidika opredelitve (funkcionalnih) teritorialnih enot kot z vidika upravljanja se opredeli v okviru programiranja evropske skupne kmetijske politike za razvoj podeželja in ribištva ter evropske kohezijske politike za programsko obdobje. V okviru instrumenta lokalni razvoj, ki ga vodi skupnost – CLLD, se pripravljajo strategije lokalnega razvoja in izvedbeni programi ter ukrepi na teritorialnih ravneh območjih LAS - lokalnih akcijskih skupin.





















Slika 3: Območja LAS - lokalnih akcijskih skupin v okviru CLLD skupnost

[image: ]
Vir: Lokalne akcijske skupine v Sloveniji 2014-2020, 2016


Kot je bilo ugotovljeno v predhodnem poglavju se skladno z metodologijo ugotavljanja razlik znotraj obmejnih problemskih območij OPO delijo na različne teritorialne ravni, in sicer na 4 tipe OPO, pri čemer posamezen tip OPO ne predstavlja nujno teritorialno homogene, enovito zaključene prostorske celote območja. 

V kolikor predpostavimo potencialno učinkovitost diferenciranega naslavljanja ukrepov in projektov za posamezne tipe OPO, je potrebno upoštevati skupno razvojno načrtovanje po različnih, zgoraj navedenih teritorialnih ravneh, in pri opredeljevanju ukrepov in projektov iz posameznih vsebinskih področij upoštevati vplivna območja občin, ki so udeležena v skupnem razvojnem načrtovanju, oz. katerih območja so upravičena za učinkovito ukrepanje na posameznem območju OPO. Vplivna območja, ki se nahajajo znotraj OPO, se lahko določijo na ravni vsakega posameznega konkretnega ukrepa in projekta.










[bookmark: _Toc69514758][bookmark: _Toc95306540]Splošni in specifični cilji obmejnih problemskih območij ter predlogi ukrepov na podlagi raziskovalnega projekta in usklajevanj različnih razvojnih politik
[bookmark: _Toc95306541]Strategija, splošni in specifični cilji ter predlogi ukrepov programa 
V skladu z osrednjim ciljem Strategije razvoja Slovenije 2030 zagotoviti kakovostno življenje za vse, so vizija regionalnega razvoja Slovenije dinamične in ustvarjalne regije z lastno identiteto (prepoznavne, specializirane) in učinkovito upravljane ter sposobne zaznavati in izkoriščati globalne razvojne priložnosti. Z ukrepi razvojne podpore države bodo regijska žarišča brezposelnosti prestrukturirana in odpravljena, obmejna problemska območja pa bodo ohranila poseljenost in razvojno vitalnost.

Gradivo cilji, usmeritve in instrumenti regionalne politike (2019) ter strateška izhodišča prostorskega razvoja za pripravo regionalnih razvojnih programov 2021–2027 navaja, v okviru tretjega splošnega cilja regionalne politike – zmanjšanje regionalnih razvojnih razlik, specifični cilj Ohranjanje poseljenosti in razvojne vitalnosti problemskih območij. Cilj ohranjanja poselitve gre razumeti v smislu ohranjanja vitalnosti teh območij. Prebivalcem se mora, kljub višjim stroškom, zagotavljati primerne življenjske pogoje, dostop do storitev splošnega pomena in delovna mesta na domu ali v neposredni bližini.

Raziskovalni projekt na podlagi podrobne analize opredli sledeča tematska področja oz. cilje državne intervencije na obmejnih problemskih območjih: 
1. Izboljšanje kakovosti bivanja,
2. Izboljšanje prometne dostopnosti, 
3. Izboljšanje dostopnosti do storitev,
4. Izboljšanje gospodarskega stanja, 
5. Izboljšanje demografskega stanja. 

Pri petem tematskem cilju raziskovalni projekt ne predlaga posebnih ukrepov, saj bodo ukrepi na ostalih štirih tematskih področjih pozitivno vplivali na to tematsko področje. Slabo demografsko stanje je v pretežni meri posledica in ne razlog.

Nadalje raziskovalni projekt opredeljuje specifične cilje in ukrepe. Za doseganje splošnih ciljev predlogi ukrepov naslavljajo specifične cilje posameznega splošnega cilja. 

Splošni cilj Izboljšanje kakovosti bivanja dosegamo z opredeljenimi ukrepi v nadaljevanju v okviru sledečih specifičnih ciljev:
· Izboljšanje stanja okolja in infrastrukture,
· Zagotavljanje osnovnih bivalnih pogojev,
· Krepitev storitev trajne oskrbe in omejevanje socialne izključenosti,
· Izboljšanje zdravstvenega stanja prebivalstva na oz. nad povprečje RS.

Splošni cilj Izboljšanje prometne dostopnosti dosegamo z opredeljenimi ukrepi v nadaljevanju v okviru sledečih specifičnih ciljev:
· Cestna infrastruktura,
· Izboljšanje javnega potniškega prometa,
· Povezovanje prostorskega in prometnega načrtovanja na ravni občine/regije.

Splošni cilj programa Izboljšanje dostopnosti do storitev dosegamo z opredeljenimi ukrepi v nadaljevanju v okviru sledečih specifičnih ciljev:
· Dostopnost do storitev
· IKT infrastruktura


Splošni cilj programa Izboljšanje gospodarskega stanja dosegamo z opredeljenimi ukrepi v nadaljevanju v okviru sledečih specifičnih ciljev:
· Spodbujanje investicij podjetij in ustvarjanje novih delovnih mest,
· Spodbujanje razvoja človeških virov,
· Spodbujanje socialnega podjetništva in zadružništva,
· Spodbujanje domačih in tujih investicij,
· Spodbujanje razvoja turizma.

Pri petem tematskem cilju raziskovalni projekt ne predlaga posebnih ukrepov, saj bodo ukrepi na ostalih štirih tematskih področjih pozitivno vplivali na to tematsko področje. Slabo demografsko stanje je v pretežni meri posledica in ne razlog.

Za spremljanje splošnega cilja Izboljšanje demografskega stanja se uporabljajo demografski kazalniki, ki so uporabljeni v metodologiji tipologije razvitosti občin v OPO.

Pri pripravi ukrepov in projektov se skladno z različnimi teritorialnimi pristopi upošteva tudi razvojno načrtovanje na različnih ravneh, opredeljenih v predhodnem poglavju. Do predlogov ukrepov raziskovalnega projekta se opredelijo pristojna resorna ministrstva in regije oz. lokalno okolje. Predlogi ukrepov so na podlagi dobre prakse izvajanja in usklajevanja z različni deležniki, z relevantnimi ministrstvi, regijami oz. z lokalnim okoljem, nadgrajeni z namenom natančne identifikacije potrebnih korakov za doseganje ciljev programa.

Predlagani ukrepi imajo različne oblike:
1. Ukrepi, ki jih je mogoče izvesti v skladu z obstoječo zakonodajo,
2. Sprememba zakonodaje.

Prav tako lahko ukrepe delimo v 2 skupini:
1. Ukrepi, ki so izrecno namenjeni OPO. Pri tem bi bili posamezni ukrepi namenjeni različnim skupinam občin, v skladu s predlagano tipologijo, 
2. Prednostno usmerjanje javnih ukrepov, kjer imajo OPO prednostno obravnavo (dodatne točke, druge ugodnosti,…). 

Na podlagi usklajevanja predlogov ukrepov je potrebno pripraviti celovit program razvojnih spodbud za obmejna problemska območja, ki bo vključeval medresorsko usklajene ukrepe s področja resornih politik, ki dosegajo splošne in specifične cilje programa in so pomembni za ohranjanje, oživitev in spodbujanje razvoja obmejnih problemskih območij.


[bookmark: _Toc95306542]Analiza usklajevanj strokovnih predlogov ukrepov za doseganje splošnih in specifičnih ciljev programa 
Strokovni predlogi ukrepov raziskovalnega projekta so usklajevani z pristojnimi resornimi ministrstvi ter regionalnim in lokalnim nivojem. Usklajevanje in njegovi rezultati so proces, ki je odvisen od številnih raznolikih dejavnikov, kot so priprava ukrepov v okviru nacionalnih sektorskih politik, evropske kohezijske politike in politike okrevanja in odpornosti ter priprava konkretnih projektov, ki naslavljajo izzive OPO s strani pristojnih resornih ministrstev in regionalnega ter lokalnega nivoja.

Predlogi ukrepov raziskovalnega projekta, s pomočjo katerih je bila:
· predstavljena sistemska rešitev za obmejna problemska območja po načelih več-sektorskega in več-nivojskega upravljanja, vključujoč srednje in dolgoročne strateške usmeritve, ter
· predlagana dopolnitev normativnega okolja programskega spodbujanja obmejnih problemskih območij,
so bili v procesu predhodnega medresorskega usklajevanja in usklajevanja od spodaj navzgor z različnimi vključenimi deležniki na nacionalni, regionalni in lokalni ravni vsebinsko dopolnjeni in nadgrajeni iz vidika različnih razvojnih politik. V preglednici navajamo nazive predlogov ukrepov, ki so bili predmet usklajevanja.


Preglednica 3: Ukrepi, ki so bili predmet usklajevanja

	Naziv cilja, specifičnega cilja, ukrepa, projekta, aktivnosti,…
	Tip OPO, območje izvajanja 
(1, 2, 3, 4) 
	Pristojnost, izvajalec (ministrstva, izvajalski organi)

	 
	 
	 

	Splošni cilj: IZBOLJŠANJE KAKOVOSTI BIVANJA
	 
	 

	Specifični cilj: Izboljšanje stanja okolja in infrastrukture
	 
	 

	Ukrep: Izgradnja in rekonstrukcija vodovodne infrastrukture
	 
	MOP

	Ukrep: Izgradnja in rekonstrukcije kanalizacijske infrastrukture 
	 
	MOP

	Specifični cilj: Zagotavljanje osnovnih bivalnih pogojev
	 
	 

	Ukrep: Podpora reševanju stanovanjskega vprašanja
	 
	MOP, Stanovanjski sklad RS, MKGP

	Specifični cilj: Krepitev storitev trajne oskrbe in omejevanje socialne izključenosti
	 
	 

	Ukrep: Programi dolgotrajne oskrbe oseb, ki potrebujejo tujo pomoč
	 
	MDDSZ

	Specifični cilj: Izboljšanje zdravstvenega stanja prebivalstva na oz. nad povprečje RS
	 
	 

	Ukrep: Financiranje športne in rekreacijske infrastrukture
	 
	MIZŠ

	 
	 
	 

	Splošni cilj: IZBOLJŠANJE PROMETNE DOSTOPNOSTI 
	 
	 

	Specifični cilj: Cestna infrastruktura
	 
	 

	Ukrep: Cestna infrastruktura
	 
	MZI

	Specifični cilj: Izboljšanje javnega potniškega prometa
	 
	 

	Ukrep: Integracija posebnih (šolskih, delavskih) prevozov v javni potniški promet
	 
	MIZŠ, MZI

	Ukrep: Sofinanciranje prevozov na klic
	 
	MZI

	Ukrep: Sofinanciranje javnega prevoza za doseganje primerne pogostosti voženj (ki presegajo obstoječe standarde dostopnosti)
	 
	MZI

	Ukrep: Podaljševanje linij javnega potniškega prometa z namenom izboljšanja dostopnosti do bližnjih središč znotraj države ali prek državne meje
	 
	MZI

	Specifični cilj: Povezovanje prostorskega in prometnega načrtovanja na ravni občine/regije
	 
	 

	Ukrep: Povezovanje prostorskega in prometnega načrtovanja na ravni občine/regije
	 
	MOP, MZI

	Specifični cilj: Spodbujanje trajnostne mobilnosti
	 
	 

	Ukrep: Izgradnja kolesarskih povezav v sklopu integralne turistične ponudbe
	 
	MZI, MGRT DT

	Ukrep: Spodbujanje alternativnih oblik trajnostne mobilnosti
	 
	MZI

	Ukrep: Souporaba avtomobila (car-sharing) na ravni vasi – Pilotni projekti
	 
	MZI, MGRT DT

	 
	 
	 

	Splošni cilj: IZBOLJŠANJE DOSTOPNOSTI DO STORITEV
	 
	 

	Specifični cilj: Dostopnost do storitev
	 
	MJU, vsa ministrstva

	Ukrep: Krepitev storitev splošnega pomena
	 
	MJU, vsa ministrstva

	Sofinanciranje investicij v vrtcih in osnovnem šolstvu
	1, 2, 3, 4
	MIZŠ

	Ukrep: Krepitev oskrbnih storitev
	 
	MGRT DNT, vsa ministrstva

	Ukrep: Enotni distribucijski centri (pilot)
	 
	MGRT DNT, vsa ministrstva

	Specifični cilj 2.6: IKT infrastruktura
	 
	 

	Ukrep: IKT infrastruktura – izboljšanje pokritosti območij s širokopasovnim dostopom do interneta
	 
	MJU, MKGP

	Podpora za širokopasovno infrastrukturo
	 
	MKGP

	 IKT infrastruktura
	 
	MJU

	 

	 
	 

	Splošni cilj: IZBOLJŠANJE GOSPODARSKEGA STANJA
	 
	 

	Specifični cilj: Spodbujanje investicij podjetij in ustvarjanje novih delovnih mest
	 
	 

	Ukrep: Spodbujanje začetnih investicij
	1, 2, 3, 4
	MGRT DRR

	Sofinanciranje začetnih investicij in ustvarjanja novih delovnih mest na obmejnih problemskih območjih
	1, 2, 3, 4
	MGRT DRR

	Spodbujanje začetnih investicij v vrednosti od 100.000 do 300.000 EUR na problemskih območjih v okviru Načrta za okrevanje in odpornost
	1, 2, 3, 4
	MGRT DRR

	Spodbujanje začetnih investicij v vrednosti od 300.000 do 1.000.000 EUR na problemskih območjih v okviru Načrta za okrevanje in odpornost
	1, 2, 3, 4
	MGRT DRR

	Spodbujanje investicij v vrednosti med 1-12 mio EUR v predelovalni dejavnostih, 0,5-3 mio EUR v storitvenih dejavnostih, 0,5-2 mio v okviru Načrta za okrevanje in odpornost
	1, 2, 3, 4
	MGRT DRR

	Neposredne vloge za investicije v vrednosti nad 12 milijonov EUR v predelovalnih dejavnostih, 3 milijone EUR v storitvenih dejavnostih in 2 milijonov EUR v razvojno-raziskovalnih dejavnostih
	1, 2, 3, 4
	MGRT DRR

	Ukrep: Subvencije za zagon in ponovni zagon podjetij 
	1, 2, 3, 4
	MGRT DRR, SPS

	Subvencije za zagon podjetij
	1, 2, 3, 4
	MGRT DRR, SPS

	Subvencije za ponovni zagon podjetij
	1, 2, 3, 4
	MGRT DRR, SPS

	Ukrep: Ugodni krediti
	1, 2, 3, 4
	MGRT DRR,DIPT, SPS, SRRS

	Mikrokrediti
	1, 2, 3, 4
	MGRT DRR, SPS

	Ugodni razvojni krediti
	1, 2, 3, 4
	MGRT DRR, SRRS

	Ukrep: Garancije za zavarovanje bančnih kreditov s subvencijo obrestne mere
	1, 2, 3, 4
	MGRT DRR, SPS

	 
	 
	 

	Specifični cilj: Spodbujanje razvoja človeških virov
	 
	 

	Ukrep: Projektno sofinanciranje vključevanja diplomantov v delo na razvojnih projektih podjetij
	1, 2
	MGRT DRR, MIZŠ, ARRS

	Ukrep: Regijska štipendijska shema
	1, 2, 3, 4
	MGRT, RRA, MDDSZ

	Ukrep: Usposabljanje prebivalstva v OPO za uspešno in zdravo življenje 
	 
	MIZŠ, MZ

	Specifični cilj: Spodbujanje socialnega podjetništva in zadružništva
	 
	 

	Ukrep: Spodbujanje socialnega podjetništva
	 
	 

	Javni razpisi za spodbujanje socialnega podjetništva v OPO
	1, 2, 3, 4
	MGRT DRR, SRRS, SPS

	Javno naročilno/povabilo - komunikacijska strategija osveščanja o pomenu socialnega podjetništva 
	1, 2, 3, 4
	MGRT DRR

	Javni razpisi Mentorske sheme za socialna podjetja
	1, 2, 3, 4
	MGRT DRR, SRRS, SPS

	Ukrep: Spodbujanje zadružništva
	 
	MKGP

	Specifični cilj: Podporno okolje za podjetništvo in promocija OPO za spodbujanje gospodarskega razvoja
	 
	 

	Ukrep: Izgradnja in širitev poslovnih con 
	1, 2, 3, 4 (prednostno 1 in 2)
	MGRT DRR

	Ukrep: Zagotavljanje inovativnih ekosistemov ekonomsko-poslovne infrastrukture
	1, 2, 3, 4
	MGRT DRR

	Ukrep: Podporne storitve subjektov inovativnega okolja 
	1, 2, 3, 4
	MGRT DRR

	Ukrep: Promocija obmejnih problemskih območij
	1, 2, 3, 4
	MGRT DRR

	Specifični cilj: Spodbujanje razvoja turizma
	 
	 

	Ukrep: Spodbujanje razvoja turističnih produktov, storitev in izgradnje turistične infrastrukture
	 
	MGRT DT

	Spodbujanje uvajanja okoljskih in trajnostnih znakov za turistične nastanitve in gostinske ponudnike
	 
	MGRT DT

	Spodbujanje nadaljnjega trajnostnega razvoja turizma v vodilnih turističnih destinacijah in vseh 4 makrodestinacijah 
	 
	MGRT DT

	Razvoj in promocija novih, inovativnih, trajnostnih, integralnih turističnih produktov, vključno z izgradnjo manjkajoče turistične infrastrukture in razvojem turistične ponudbe ter ureditvijo javne turistične infrastrukture
	 
	MGRT DT

	Investicije v turistične nastanitve višje kakovosti
	 
	MGRT DT

	Ukrep: Uvajanje ukrepov snovne in energetske učinkovitosti v turizmu
	 
	MGRT DRR, DT



V preglednici 3 so navedeni raznoliki predlogi ukrepov, ki so bili predmet predhodnega usklajevanja. Razen ukrepov, ki so namenjeni neposredno podjetjem, lahko predstavljajo državno pomoč tudi sledeči ukrepi: Izgradnja in rekonstrukcija vodovodne infrastrukture, izgradnja in rekonstrukcije kanalizacijske infrastrukture, podpora reševanju stanovanjskega vprašanja, programi dolgotrajne oskrbe oseb in financiranje športne in rekreacijske infrastrukture, ali tudi drugi ukrepi. 

Ministrstva in deležniki na regionalni oz. lokalni ravni so se različno odzivala. Ministrstva so večinoma predlagala vsebinske dopolnitve predlogov ukrepov iz vidika lastnih razvojnih politik, vendar ne na način  
da bi bilo mogoče predlagane in usklajevane ukrepe raziskovalnega projekta vključiti v program razvojnih spodbud za obmejna problemska območja, saj bodisi niso predlagala dodatnih sredstev za izvajanje ukrepa na OPO, bodisi niso predvidela dodatnih točk za OPO v merilih javnih razpisov, ali niso identificirala konkretnih in jasno opredeljenih aktivnosti ter izvajalcev za doseganje namenov posameznih ukrepov.

Ker je cilj programa določiti nabor izvedljivih ukrepov in projektov, ki imajo realno podlago za financiranje in izvedbo, so predmet programa in so v nadaljevanju predstavljene zgolj vsebine tistih predlogov ukrepov, ki jih je mogoče vključiti v program. Predlogi ukrepov z identifikacijo razvojnih izzivov, analitičnimi podlagami, cilji in nameni, aktivnostmi, izvajalci in drugimi elementi, ki so predmet programa, so smiselno predstavljeni v naslednjem poglavju. 

Predloge ukrepov, ki jih ni bilo mogoče vključiti v program, bo mogoče ustrezno nadgraditi in v program vključiti ob njegovi naslednji spremembi oz. bo sprememba programa izvedena v primeru ugotovitve, da je posamezen predlog ukrepa naknadno oz. obdobno mogoče vključiti v program.

Pri strokovnih predlogih ukrepov, kjer na nacionalni ravni ni prepoznana nujnost neposrednega ukrepanja na obmejnih problemskih območjih in je predvidena izvedba ukrepa tudi na nacionalni ravni, bo le-ta lahko imela učinke tudi v obmejnih problemskih območjih, v kolikor bodo ukrepi izvedeni v občinah, ki se uvrščajo med obmejna problemska območja. 

Možnost namenitve dela finančnih sredstev za vlagatelje iz obmejnih problemskih območij ali določitve dodatnih točk pri izboru v merilih javnih razpisov za projekte iz teh območij obstaja kadarkoli neposredno na podlagi drugega odstavka 24. člena Zakona.

V postopku predhodnega medresorskega usklajevanja in usklajevanja z regionalno in lokalno ravnijo se je deležnike pozivalo k usklajevanju predlogov ukrepov programa. Deležniki so bili v letu 2021 pozvani večkrat, zato je postopek usklajevanja trajal dlje časa. Iz navedenega razloga in iz razloga, da se postopki programiranja evropske kohezijske politike za obdobje 2021–2027 časovno zamikajo ter posledično vse ostale razvojne politike na nacionalni in regionalni ravni, je smiselno pripraviti Program razvojnih spodbud za obmejna problemska območja za obdobje 2022–2025. Sprejem programa, ki bi vključeval aktualno proračunsko leto 2021, ne bi imelo vpliva na izvajanje ukrepov v letu 2021.

[bookmark: _Toc95306543]Usklajeni ukrepi in aktivnosti programa s kazalniki za doseganje ciljev ter spremljanje izvajanja programa
[bookmark: _Toc95306544]Usklajeni ukrepi in aktivnosti programa
Predmet programa razvojnih spodbud za obmejna problemska območja so usklajeni ukrepi in aktivnosti za doseganje ciljev programa na podlagi predlogov raziskovalnega programa in predlogov različnih deležnikov v procesu usklajevanja. 

Usklajeni ukrepi in aktivnosti programa se bodo izvajali na dva načina:
1. Finančna sredstva oz. viri financiranja za ukrepe oz. aktivnosti, ki so izrecno namenjeni za obmejna problemska območja in
2. Dodatne točke pri izboru v merilih javnih razpisov za ukrepe oz. aktivnosti s prednostno usmeritvijo na obmejna problemska območja.

Usklajeni ukrepi in aktivnosti, ki so predmet programa, so podani v ločenih preglednicah. Njihovi podrobni opisi so podani v nadaljevanju. 






Preglednica 4: Finančna konstrukcija programa - finančna sredstva oz. viri financiranja za ukrepe oz. aktivnosti, ki so izrecno namenjeni za problemska območja (v evrih)

	Naziv cilja, specifičnega cilja, ukrepa, aktivnosti
	Tip OPO, območje izvajanja 
(1, 2, 3, 4) 
	Pristojnost, izvajalec (ministrstva, izvajalski organi)
	Vir
(program, pp)
	Bilanca
(A/B)
	2022
	2023
	2024
	2025
	Skupaj 

	Splošni cilj: IZBOLJŠANJE PROMETNE DOSTOPNOSTI 
	 
	 
	 
	 
	500.000
	500.000
	 
	 
	1.000.000

	Specifični cilj: Cestna infrastruktura
	 
	 
	 
	 
	500.000
	500.000
	 
	 
	1.000.000

	Ukrep: Cestna infrastruktura
	 
	 
	 
	 
	500.000
	500.000
	 
	 
	1.000.000

	Ureditev povezovalnih poti Hodoš–Szalaföi; Žitkovci-Bödeháza; Motvarjevci-Szentgyörgyvölgy med Republiko Slovenijo in Republiko Madžarsko ter na narodnostno mešanem območju v Prekmurju na ozemlju Republike Slovenije, ki se uvrščajo med obmejna problemska območja.    
	1, 2, 3, 4
	MZI, DRSI
	Proračun RS; 135010-Investicijsko vzdrževanje državnih cest; NRP št. 2431-17-0002 Posodobitev makadamskih vozišč
	A
	500.000
	500.000
	 
	 
	1.000.000

	Splošni cilj: IZBOLJŠANJE GOSPODARSKEGA STANJA
	 
	 
	 
	 
	19.000.000
	42.000.000
	53.200.000
	53.200.000
	177.400.000

	Specifični cilj: Spodbujanje investicij podjetij in ustvarjanje novih delovnih mest
	 
	 
	 
	 
	19.000.000
	28.000.000
	38.000.000
	38.000.000
	133.000.000

	Ukrep: Spodbujanje začetnih investicij
	1, 2, 3, 4
	 
	 
	 
	19.000.000
	15.000.000
	15.000.000
	15.000.000
	64.000.000

	Sofinanciranje začetnih investicij in ustvarjanja novih delovnih mest na obmejnih problemskih območjih
	1, 2, 3, 4
	MGRT DRR
	Proračun RS; 989110 - Dodatni ukrepi za problemska območja 
	A
	14.000.000
	 
	 
	 
	14.000.000

	Spodbujanje začetnih investicij v vrednosti od 100.000 do 300.000 EUR na problemskih območjih v okviru Načrta za okrevanje in odpornost: C3K9IC - Podpora za dekarbonizacijo, produktivnost in konkurenčnost podjetij,
	1, 2, 3, 4
	MGRT DRR, SPS
	NG EU, NOO 2021-2026; 221479 - 
C3K9IC Investicije po ZSRR-2-SPS-NOO-MGRT
	A
	2.500.000
	5.000.000
	5.000.000
	7.500.000
	20.000.000

	Spodbujanje začetnih investicij v vrednosti od 300.000 do 1.000.000 EUR na problemskih območjih v okviru Načrta za okrevanje in odpornost: C3K9IC - Podpora za dekarbonizacijo, produktivnost in konkurenčnost podjetij,
	1, 2, 3, 4
	MGRT DRR
	NG EU, NOO 2021-2026; 221480 - C3K9IC Investicije po ZSRR-2- NOO-MGRT
	A
	2.500.000
	10.000.000
	10.000.000
	7.500.000
	30.000.000

	Ukrep: Subvencije za zagon podjetij 
	1, 2, 3, 4
	MGRT DRR, SPS
	OP EKP 2021-2027
	A
	 
	1.500.000
	1.500.000
	1.500.000
	4.500.000

	Ukrep: Ugodni krediti
	1, 2, 3, 4
	 
	 
	 
	 
	10.000.000
	20.000.000
	20.000.000
	60.000.000

	Mikrokrediti
	1, 2, 3, 4
	MGRT DRR, SPS
	Proračun RS; 160224 - Problemska območja 
	B
	10.000.000
	 
	10.000.000
	10.000.000
	30.000.000

	Ugodni razvojni krediti
	1, 2, 3, 4
	MGRT DRR, SRRS
	Proračun RS; 160224 - Problemska območja 
	B
	 
	10.000.000
	10.000.000
	10.000.000
	30.000.000

	Ukrep: Garancije za zavarovanje bančnih kreditov s subvencijo obrestne mere
	1, 2, 3, 4
	MGRT DRR, SPS
	OP EKP 2021-2027
	A
	 
	1.500.000
	1.500.000
	1.500.000
	4.500.000

	Specifični cilj: Spodbujanje razvoja človeških virov
	 
	 
	 
	 
	 
	1.000.000
	1.000.000
	1.000.000
	3.000.000

	Ukrep: Projektno sofinanciranje vključevanja diplomantov v delo na razvojnih projektih podjetij
	1, 2
	MGRT DRR
	Proračun RS; 989110 - Dodatni ukrepi za problemska območja 
	A
	 
	1.000.000
	1.000.000
	1.000.000
	3.000.000

	Specifični cilj: Spodbujanje socialnega podjetništva in zadružništva
	 
	 
	 
	 
	 
	 
	200.000
	200.000
	400.000

	Ukrep: Spodbujanje socialnega podjetništva 
	 
	 
	 
	 
	 
	 
	200.000
	200.000
	400.000

	Spodbujanje socialnega podjetništva v OPO
	1, 2, 3, 4
	MGRT DRR, SRRS, SPS
	Proračun RS, (SAPPrA št. V213010) 
	A
	 
	 
	200.000
	200.000
	400.000

	Specifični cilj: Podporno okolje za podjetništvo in promocija OPO za spodbujanje gospodarskega razvoja
	 
	 
	 
	 
	 
	13.000.000
	14.000.000
	14.000.000
	41.000.000

	Ukrep: Izgradnja in širitev poslovnih con 
	1, 2, 3, 4 (prednostno 1 in 2)
	MGRT DRR
	Proračun RS; 989110 - Dodatni ukrepi za problemska območja 
	A
	 
	12.800.000
	13.800.000
	13.800.000
	40.400.000

	Ukrep: Promocija obmejnih problemskih območij
	1, 2, 3, 4
	MGRT DRR
	Proračun RS; 989110 - Dodatni ukrepi za problemska območja 
	A
	 
	200.000
	200.000
	200.000
	600.000

	(1) SKUPAJ proračun RS, A bilanca
	 
	 
	 
	A
	14.500.000
	14.500.000
	15.200.000
	15.200.000
	59.400.000

	(2) SKUPAJ proračun RS, EU viri, A bilanca
	 
	 
	 
	A
	5.000.000
	18.000.000
	18.000.000
	18.000.000
	59.000.000

	(3=1+2) SKUPAJ A bilanca
	 
	 
	 
	A
	19.500.000
	32.500.000
	33.200.000
	33.200.000
	118.400.000

	(4) SKUPAJ proračun RS, B bilanca
	 
	 
	 
	B
	10.000.000
	10.000.000
	20.000.000
	20.000.000
	60.000.000

	(5=1+4) SKUPAJ proračun RS
	 
	 
	 
	 
	24.500.000
	24.500.000
	35.200.000
	35.200.000
	119.400.000

	(6=2) SKUPAJ proračun RS, EU viri
	 
	 
	 
	 
	5.000.000
	18.000.000
	18.000.000
	18.000.000
	59.000.000

	(7=3+4; 7=5+6) SKUPAJ
	 
	 
	 
	 
	29.500.000
	42.500.000
	53.200.000
	53.200.000
	178.400.000



V aktualnem programu so finančna sredstva pretežno zagotovljena za izvedbo ukrepov v okviru splošnega cilja: Izboljšanje gospodarskega stanja.

Viri financiranja v finančni konstrukciji programa so realno načrtovani na podlagi proračuna RS ter razvojnih sredstev evropske skupnosti. V okviru razvojnih sredstev evropske skupnosti so viri financiranja za izvedbo ukrepov Načrta za okrevanje in odpornost (v nadaljnjem besedilu: NOO) načrtovani na osnovi dogovorjenih zneskov, viri financiranja evropske kohezijske politike so pa indikativni, saj se sredstva kohezijske politike za obdobje 2021-2027 šele programirajo. Za umeščanje konkretnih ukrepov in projektov v državni proračun ter za njihovo izvedbo so odgovorna pristojna ministrstva.


Preglednica 5: Dodatne točke pri izboru v merilih javnih razpisov za ukrepe oz. aktivnosti s prednostno usmeritvijo na obmejna problemska območja

	Naziv cilja, specifičnega cilja, ukrepa, aktivnosti
	Tip OPO, območje izvajanja 
(1, 2, 3, 4) 
	Pristojnost, izvajalec 
(ministrstva, izvajalski organi)
	Dodatne točke pri izboru v merilih javnih razpisov
 (v %)

	
	
	
	

	Splošni cilj: IZBOLJŠANJE DOSTOPNOSTI DO STORITEV
	 
	 
	 

	Specifični cilj 2.6: IKT infrastruktura
	 
	 
	 

	Ukrep: IKT infrastruktura – izboljšanje pokritosti območij s širokopasovnim dostopom do interneta
	 
	 
	 

	 IKT infrastruktura
	1, 2, 3, 4
	MJU
	5%

	Splošni cilj: IZBOLJŠANJE GOSPODARSKEGA STANJA
	 
	 
	 

	Specifični cilj: Spodbujanje investicij podjetij in ustvarjanje novih delovnih mest
	 
	 
	 

	Ukrep: Spodbujanje začetnih investicij
	1, 2, 3, 4
	MGRT DRR
	 

	Spodbujanje investicij v vrednosti med 1-12 mio EUR v predelovalni dejavnostih, 0,5-3 mio EUR v storitvenih dejavnostih, 0,5-2 mio v okviru Načrta za okrevanje in odpornost: : C3K9IC - Podpora za dekarbonizacijo, produktivnost in konkurenčnost podjetij,
	1, 2, 3, 4
	MGRT DIPT
	5%

	Neposredne vloge za investicije v vrednosti nad 12 milijonov EUR v predelovalnih dejavnostih, 3 milijone EUR v storitvenih dejavnostih in 2 milijonov EUR v razvojno-raziskovalnih dejavnostih
	1, 2, 3, 4
	MGRT DIPT
	5%

	Specifični cilj: Spodbujanje socialnega podjetništva in zadružništva
	 
	 
	 

	Ukrep: Spodbujanje socialnega podjetništva
	 
	 
	 

	Javni razpisi Mentorske sheme za socialna podjetja
	1, 2, 3, 4
	MGRT DRR, SRRS, SPS
	10%

	Specifični cilj: Podporno okolje za podjetništvo in promocija OPO za spodbujanje gospodarskega razvoja
	 
	 
	 

	Ukrep: Zagotavljanje inovativnih ekosistemov ekonomsko-poslovne infrastrukturev okviru Načrta za okrevanje in odpornost: C3K9ID
	1, 2, 3, 4
	MGRT DRR
	10%




Predmet programa so tudi usklajeni ukrepi in aktivnosti s prednostno usmeritvijo na obmejna problemska območja, ki namenjajo dodatne točke pri izboru v merilih javnih razpisov. Uvrščenost tovrstnih ukrepov v program še ne pomeni, da so finančna sredstva za izvedbo le-teh zagotovljena in ne predstavljajo nastopa pravnih učinkov sofinanciranja iz sredstev državnega proračuna Republike Slovenije. 

Višine sredstev, ki bodo na voljo za obmejna problemska območja, ni mogoče vnaprej predvideti, temveč je mogoče le spremljati realizacijo za obmejna problemska območja in učinkovitost izvajana ukrepa s prednostno usmeritvijo za obmejna problemska območja.

[bookmark: _Toc95306545]Kazalniki za doseganje ciljev ter spremljanje izvajanja programa
Splošen cilj programa do leta 2025 je ohranitev poseljenosti in razvojne vitalnosti obmejnih problemskih območij. Z usklajenimi ukrepi in aktivnostmi, ki so predmet tega programa, deloma dosegamo identificirane cilje na obmejnih problemskih območij za ohranjanje poseljenosti in razvojne vitalnosti problemskih območij. Posredno se cilji dosegajo z izvajanjem nacionalnih sektorskih politik, evropske kohezijske politike in politike okrevanja in odpornosti ter drugih razvojnih politik, ki niso predmet tega programa.
Kazalniki za doseganje cilja ohranjanje poseljenosti in razvojne vitalnosti obmejnih problemskih območij ter podrobnejši splošni in specifični cilji na obmejnih problemskih območjih imajo strokovno podlago v raziskovalnem projektu in so izbrani za spremljanje posameznega splošnega cilja ukrepanja na obmejnih problemskih območjih.
Za spremljanje splošnega cilja Izboljšanje kakovosti bivanja se uporabljajo kazalniki kakovosti bivanja, ki so uporabljeni v metodologiji tipologije razvitosti občin v OPO.

Preglednica 6: Kazalniki merjenja splošnega cilja: Izboljšanje kakovosti bivanja
	1. skupina: kazalniki kakovosti bivanja

	KB_01_OBS
	obsojeni polnoletni in mladoletni na 1000 prebivalcev
	SURS
	2019

	KB_02_POP
	delež prebivalcev, ki živijo na poplavno ogroženih območjih
	eVode, SURS
	2018, 2019

	KB_03_FDO
	delež površine funkcionalno degradiranih območij v občini
	UL FF (Lampič s sod.)
	2020

	KB_04_GRD
	število izdanih gradbenih dovoljenj
	SURS
	povprečje 2015 - 2018

	KB_05_POS (K9_POSEL)
	poseljenost občine (km2/preb.)
	SURS
	povprečje 2016 - 2019

	KB_06_NAT
(K7_NAT2000)
	delež območij Natura 2000 v občini
	MOP, SURS
	2019

	KB_07_JK
(K8_OSKRB)
	delež prebivalcev, ki imajo priključek na javno kanalizacijo
	GURS
	povprečje 2017-2018

	KB_08_HRA
	delež prekomerno hranjenih mladostnikov (6-14 let)
	IJZ
	povprečje 2014-2016


Vir: raziskovalni projekt

Za spremljanje splošnega cilja Izboljšanje prometne dostopnosti se uporabljajo kazalniki prometne dostopnosti iz nabora kazalnikov dostopnosti, ki so uporabljeni v metodologiji tipologije razvitosti občin v OPO.

Preglednica 7: Kazalniki merjenja splošnega cilja: Izboljšanje prometne dostopnosti
	3. skupina: kazalniki dostopnosti

	DO_01_INT
	delež prebivalcev z internetnim priključkom prenosa podatkov nad 30 Mb/s 
	GURS, SURS
	2020, 2019

	DO_02_LEK
	povprečna dostopnost najbližje lekarne
	Lekarniška zbornica, SURS
	2020, 2019

	DO_03_NMP
	povprečna dostopnost do najbližje nujne medicinske pomoči ali urgentnega centra
	MZ
	2018

	DO_04_PT
	povprečna dostopnost do najbližje poštne poslovalnice 
	Pošta Slovenije
	2020

	DO_05_ATM
	povprečna dostopnost do najbližjega bankomata
	Bankart
	2018

	DO_06_BUS
	delež prebivalstva, ki je od najbližjega postajališča JPP oddaljen več kot 1000 m glede na vse prebivalce očine
	MZI, GIAM
	2019

	DO_07_REG
	dostopnost do regionalnega cestnega omrežja
	GURS, ESRI
	2020,2019

	DO_08_AC
	dostopnost do AC priključka
	Drobne, 2015
	2015


Vir: raziskovalni projekt


Za spremljanje splošnega cilja Izboljšanje dostopnosti do storitev se uporabljajo kazalniki dostopnosti do storitev iz nabora kazalnikov dostopnosti, ki so uporabljeni v metodologiji tipologije razvitosti občin v OPO.

Preglednica 8: Kazalniki merjenja splošnega cilja: Izboljšanje dostopnosti do storitev
	3. skupina: kazalniki dostopnosti

	DO_01_INT
	delež prebivalcev z internetnim priključkom prenosa podatkov nad 30 Mb/s 
	GURS, SURS
	2020, 2019

	DO_02_LEK
	povprečna dostopnost najbližje lekarne
	Lekarniška zbornica, SURS
	2020, 2019

	DO_03_NMP
	povprečna dostopnost do najbližje nujne medicinske pomoči ali urgentnega centra
	MZ
	2018

	DO_04_PT
	povprečna dostopnost do najbližje poštne poslovalnice 
	Pošta Slovenije
	2020

	DO_05_ATM
	povprečna dostopnost do najbližjega bankomata
	Bankart
	2018

	DO_06_BUS
	delež prebivalstva, ki je od najbližjega postajališča JPP oddaljen več kot 1000 m glede na vse prebivalce očine
	MZI, GIAM
	2019

	DO_07_REG
	dostopnost do regionalnega cestnega omrežja
	GURS, ESRI
	2020,2019

	DO_08_AC
	dostopnost do AC priključka
	Drobne, 2015
	2015


Vir: raziskovalni projekt


Za spremljanje splošnega cilja Izboljšanje gospodarskega stanja se uporabljajo kazalniki gospodarskega razvoja, ki so uporabljeni v metodologiji tipologije razvitosti občin v OPO.

Preglednica 9: Kazalniki merjenja splošnega cilja: Izboljšanje gospodarskega stanja
	4. skupina: Kazalniki gospodarskega razvoja

	GR_01_SUB
	število poslovnih subjektov na 1000 prebivalcev
	AJPES
	2019

	GR_02_BZM
	stopnja registrirane brezposelnosti med mladimi
	SURS
	povprečje 2017-2020 (januar)

	GR_03_BDV
(K3_BDV)
	bruto dodana vrednost gospodarskih družb na zaposlenega
	AJPES
	povprečje 2015 - 2018

	GR_04_DOH
(K1_DOH)
	osnova za dohodnino na prebivalca občine
	FURS; SURS
	povprečje 2014 - 2017

	GR_05_DM
(K2_ST_DM)
	število delovnih mest na število delovno aktivnega prebivalstva občine
	SURS
	povprečje 2015 - 2018

	GR_06_DA
(K6_DEL_AKT)
	stopnja delovne aktivnosti na območju občine
	SURS
	povprečje 2015 - 2018


Vir: raziskovalni projekt








Preglednica 10: Kazalniki merjenja splošnega cilja: Izboljšanje gospodarskega stanja
	2. skupina: demografski kazalniki

	DK_01_IRP
	indeks rasti števila prebivalstva v desetletnem obdobju
	SURS
	2009-2019

	DK_02_SEL
	delež selitev prebivalstva po občinah
	SURS
	2009-2018 (srednja letna vrednost)

	DK_03_STA
(K4_IND_STA)
	indeks staranja prebivalstva občine
	SURS
	povprečje 2016 - 2019

	DK_04_VIS
	delež prebivalcev z visoko in višjo izobrazbo
	SURS
	2019

	DK_05_BRZ
(K5_BREZ)
	stopnja registrirane brezposelnosti na območju občine
	SURS
	povprečje 2015 - 2018

	DK_06_NAS
	delež naselij z manj kot 5 prebivalcev
	SURS
	2018


Vir: raziskovalni projekt

Doseganje cilja teritorialne kohezije vseh tipov obmejnih problemskih območij po izbranih kazalnikih ter približevanja njihovih vrednosti nacionalnemu povprečju se ugotavlja na strokovni ravni za vse vrste izbranih kazalnikov po naročilu ministrstva.
Za spremljanje izvajanja programa je zadolženo ministrstvo. Ministrstvo bo celovito preverjalo izvajanje tega programa ter po potrebi predlagalo njegove spremembe in dopolnitve.


[bookmark: _Toc95306546]Opis ukrepov

Splošni cilj: Izboljšanje prometne dostopnosti
Specifični cilj: Cestna infrastruktura
[bookmark: _Toc95306547]Ukrep: Cestna infrastruktura
Analiza stanja, izzivov:
Na področju kakovosti življenja predstavniki občin izpostavljajo težave, povezane z razpršeno poselitvijo, pri čemer najslabše ocenjujejo stanje na področju kolesarske (2,12) in cestne infrastrukture (2,70). Dodatno ocenjujejo kot zelo slabo stanje na področju železniških povezav, hitre infrastrukturne povezave do večjih središč, čas potovanja do avtoceste in varnost ob glavni državni cesti.

Največje nezadovoljstvo z infrastrukturo je prisotno predvsem pri občinah tipa 1 in 2. Še posebej občine tipa 2 in 3 menijo, da je eden od najpomembnejših vzrokov premajhno vlaganje v občinsko prometno infrastrukturo. Izpostavljajo slabe cestne in železniške povezave, neustrezno državno prometno infrastrukturo, vključno s povezavo do avtoceste ter pomanjkanje javnega prevoza.

Vsi tipi občin menijo, da je eden od najpomembnejših ukrepov investiranje v infrastrukturo, še posebej v cestno (povprečje 4,58) in kolesarsko (4,26), izboljšati je treba tudi javni prevoz (4,03). Področje infrastrukture je še zlasti pomembno zaradi dražje gradnje na težko dostopnih in redkeje poseljenih območij. Med drugim so potrebne tudi naložbe v železniško infrastrukturo. Omenjajo neurejene cestne povezave (npr. makadamske ceste), ni kolesarskih stez, oddaljenost avtoceste, pomanjkanje javnega potniškega prometa, ni sredstev za vlaganje v infrastrukturo. Slabo infrastrukturo omenjajo tudi kot vzrok odseljevanja in slabšega gospodarskega stanja. 

Kot najpomembnejši vzrok so občine ocenile slabo razvito državno prometno infrastrukturo, kar je po svoje logično, saj imajo po podatkih Direkcije RS za infrastrukturo ravno prvi trije tipi OPO najvišji delež državnih cest. 

Večina tipov občin meni, da je najpomembnejši ukrep obnova in investicije v državne ceste z oceno kar 4,65.

Kakovost cestne infrastrukture je v obmejnih problemskih občinah občutljiva tema, saj kot kažejo rezultati ankete po gospodinjstvih, prebivalci tudi zaradi slabe preskrbe z javnim potniškim prometom večinsko uporabljajo osebni avtomobil (na ravni vseh obmejnih problemskih območij avto kot osnovno sredstvo prevoza v vlogi voznika ali sovoznika uporablja skoraj 90 % respondentov, v Tipu 1 kar 94, 9 % respondentov).

Namen in cilji:
Namen ukrepa je izboljšanje cestne infrastrukture na območju obmejnih problemskih občin z investicijskim vzdrževanjem obstoječih cest. 

Cilji ukrepa so: 
· Izboljšanje dostopnosti obmejnih problemskih območij.
· Izboljšanje prometne varnosti v obmejnih problemskih območjih.

Pričakovani rezultati in učinki so skrajšanje časa, potrebnega za vožnjo na relaciji A-B.

Ukrep se navezuje na vse ukrepe, vezane na javni potniški promet in trajnostno mobilnost.

Predmet, aktivnosti: 
Ukrep vsebuje investicijska vzdrževalna dela in vzdrževalna dela na javnih cestah ter vzpostavitev naprav in ukrepov za umirjanje prometa:
· Investicijska vzdrževalna dela so tista dela na javnih cestah, s katerimi se ne spremeni zmogljivost ceste, velikost njenih posameznih delov, obseg napeljav, naprav in opreme ter druge infrastrukture v območju javne ceste, s katero se ne sme posegati izven območja cestnega sveta; vsebuje tudi izvedbo izboljšav v območju cestnega sveta, ki so povezane z varnostjo javne ceste.
· Redno vzdrževanje javnih cest je obvezna gospodarska javna služba, ki obsega vzdrževalna dela za ohranjanje javnih cest v stanju, ki zagotavlja varnost in prevoznost javnih cest, nadzor nad stanjem javnih cest in cestnega sveta ter vzpostavitev prevoznosti cest ob naravnih in drugih nesrečah (v nadaljnjem besedilu: redno vzdrževanje javnih cest).
· Naprave za umirjanje prometa so fizične, svetlobne ali druge naprave in ovire, s katerimi se udeležencem v cestnem prometu fizično onemogoči vožnja s hitrostjo, višjo od predpisane s prometnim pravilom ali odrejene s prometnim znakom, ali se jih opozori na omejitev hitrosti oziroma na ranljive udeležence v prometu.
· Ukrepi za umirjanje prometa so tehnične rešitve na cesti oziroma cestnem omrežju, urbana oprema (npr. zasaditev, cvetlična korita, označevalni stebrički) ter arhitekturno oblikovanje prometnih površin (npr. s spremembo materialov oziroma teksture vozne površine, z barvnim oblikovanjem, z uporabo različnih materialov na vozišču ali ob njem).

· Ureditev povezovalnih poti Hodoš–Szalaföi; Žitkovci-Bödeháza; Motvarjevci-Szentgyörgyvölgy med Republiko Slovenijo in Republiko Madžarsko ter na narodnostno mešanem območju v Prekmurju na ozemlju Republike Slovenije, ki se uvrščajo med obmejna problemska območja

Izvajanje:
Razpisi za investicijsko vzdrževanje cestne infrastrukture. Nosilci ukrepa so MZI in občine. Raven izvedbe je lokalna in nacionalna.

Tveganje predstavljajo:
Nadaljnje izseljevanje z območij zaradi slabše dostopnosti.

Ciljne skupine: 
Občine in Direkcija RS za infrastrukturo.

Državna pomoč:
Ukrep ne predstavlja državne pomoči.
Ureditev povezovalnih poti Hodoš–Szalaföi; Žitkovci-Bödeháza; Motvarjevci-Szentgyörgyvölgy med Republiko Slovenijo in Republiko Madžarsko ter na narodnostno mešanem območju v Prekmurju na ozemlju Republike Slovenije, ki se uvrščajo med obmejna problemska območja
Aktivnosti Ureditev povezovalnih poti med Republiko Slovenijo in Republiko Madžarsko bodo izvedena na narodnostno mešanem območju v Prekmurju na ozemlju Republike Slovenije, ki se uvrščajo med obmejna problemska območja. Izvedena bo ureditev sledečih cestnih odsekov: Hodoš–Szalaföi; Žitkovci-Bödeháza; Motvarjevci-Szentgyörgyvölgy. 

Izvajanje v okviru programa na OPO:
Aktivnost ukrepa je izrecno namenjena za problemska območja. Razpoložljiva finanačna sredstva oz. viri financiranja so opredeljeni v finančni konstrukciji programa. Financiranje bo izvedeno v okviru projekta DRSI št. v NRP 2431-17-0002 Posodobitev makadamskih vozišč, proračunska postavka 135010-Investicijsko vzdrževanje državnih cest in sicer v letu 2022 0,5 mio EUR in v letu 2023 = 0,5 mio EUR.


Splošni cilj: Izboljšanje dostopnosti do storitev
Specifični cilj: IKT infrastruktura
[bookmark: _Toc95306548]Ukrep: IKT infrastruktura – izboljšanje pokritosti območij s širokopasovnim dostopom do interneta
Analiza stanja, izzivov:
Obmejne problemske občine zaostajajo v dostopu do širokopasovnih elektronskih komunikacijskih storitev na območjih, na katerih širokopasovna infrastruktura še ni zgrajena in hkrati ni tržnega zanimanja za njeno gradnjo.

Glede na podatke razpisov GOŠO5, ki sta jih v letu 2021 izvedli Ministrstvo za javno upravo in Ministrstvo za kmetijstvo, gozdarstvo in prehrano, so obmejne problemske občine slabše opremljene s širokopasovnim dostopom. Delež gospodinjstev brez zgrajenega širokopasovnega omrežja in brez tržnega zanimanja za njeno gradnjo v obmejnih problemskih območjih znaša 5,4% vseh gospodinjstev, v ostalih občinah pa je teh gospodinjstev 1,6 %.

Velike razlike so tudi med posameznimi tipi obmejnih problemskih območij: 
· OPO TIP 1: 13,2% gospodinjstev,
· OPO TIP 2: 8,7 % gospodinjstev,
· OPO TIP 3: 5,6 % gospodinjstev in
· OPO TIP 4: 1,6 % gospodinjstev.

Dobre prakse predstvljajo sledeči razpisi:
· Razpis MKGP (https://www.gov.si/zbirke/javne-objave/objava-javnega-razpisa-in-razpisne-dokumentacije-k-1-javnem-razpisu-za-podukrep-7-3-podpora-za-sirokopasovno-infrastrukturo-vkljucno-z-njeno-vzpostavitvijo-izboljsanjem-in-razsiritvijo-pasivno-sirokopasovno-infrastrukturo-ter-zagotavljanjem-dostopa-do-sir/ in https://www.gov.si/zbirke/javne-objave/2-javni-razpis-za-podukrep-7-3-podpora-za-sirokopasovno-infrastrukturovkljucno-z-njeno-vzpostavitvijoizboljsanjem-in-razsiritvijopasivno-sirokopasovno-infrastrukturo-ter-zagotavljanjem-dostopa-do-sirokopasovnega-interneta-in-resitev-v-zvezi-z-e-upra/
· MJU (https://www.gov.si/zbirke/javne-objave/javni-razpis-za-sofinanciranje-gradnje-odprtih-sirokopasovnih-omrezij-naslednje-generacije-goso-5/ ).

Namen in cilji:
Namen ukrepa je izboljšati dostop gospodinjstev v obmejnih problemskih občinah do širokopasovnih elektronskih komunikacijskih storitev na območjih, na katerih širokopasovna infrastruktura še ni zgrajena in hkrati ni tržnega zanimanja za njeno gradnjo.

Cilj ukrepa so dostop do širokopasovnih elektronskih komunikacijskih storitev na območjih, na katerih širokopasovna infrastruktura še ni zgrajena in hkrati ni tržnega zanimanja za njeno gradnjo.
Pričakovani rezultati in učinko so:
· Izboljšana dostopnost do širokopasovnega omrežja.
· Odpravljanje belih lis na področju dostopa do interneta.

Izvedba ukrepa je pomembna za vse time OPO in prioritetna za TIP 1 in 2. 

Ukrep se izvaja v okviru Operativnega programa za izvajanje evropske kohezijske politike v obdobju 2014-2020, prednostne osi: 2. Povečanje dostopnosti do informacijsko-komunikacijskih tehnologij ter njihove uporabe in kakovosti; prednostne naložbe 2.1.: Širitev širokopasovnih storitev in uvajanje visokohitrostnih omrežij ter podpora uporabi nastajajočih tehnologij in omrežij za digitalno ekonomijo; Specifični cilj: Dostop do širokopasovnih elektronskih komunikacijskih storitev na območjih, na katerih širokopasovna infrastruktura še ni zgrajena in hkrati ni tržnega zanimanja za njeno gradnjo.

Ukrep se navezuje na ostale ukrepe opismenjevanja na področju IKT.

Predmet, aktivnosti: 
· Nakup in gradnje širokopasovne infrastrukture, ki vsebujejo stroške namestitve pasivne širokopasovne infrastrukture (hrbtenične in dostopovne), kot je npr. nakup in polaganje kablov, nakup in vgradnja spojne opreme, delilnikov, najem obstoječe infrastrukture drugega operaterja za čas trajanja operacije… in gradbenih del v povezavi s širokopasovno infrastrukturo (hrbtenične in dostopovne), kot je npr. priprava in izvedba gradbenih, obrtniških in instalacijskih del, projektna in investicijska dokumentacija;
· Oprema in druga opredmetena osnovna sredstva za namene namestitve pasivne širokopasovne infrastrukture ter dostopovnih omrežij naslednje generacije, npr. nakup in vgradnja opreme za dostopovna omrežja, aktivna opreme na centralni strani dostopovnega omrežja…);
· IKT infrastruktura (izvaja MJU).

Izvajanje:
Nosilci ukrepa so MJU in občine. Raven izvedbe je lokalna/občinska. Izvajalci so operaterji elektronskih komunikacij.

Ciljne skupine: 
Operaterji elektronskih komunikacij, prebivalci.

Državna pomoč:
Ukrep lahko predstavlja državno pomoč.

IKT infrastruktura

V okviru ukrepov MJU je standard pretočnosti podatkov novozgrajene infrastrukture minimalno 100 MB/s (v dokumentu je cilj postavljen na 30 MB/s), praviloma pa se vzpostavljajo optične povezave, ki omogočajo večjo pretočnost podatkov.

Spodbuda v obliki dodatnih točk za obmejna problemska območja z utežjo 5% se zagotovi pri javnem razpisu za GOŠO, ki se bo izvajal v okviru RRF oz. Načrta za okrevanje in odpornost po opravljenem pregledu tržnega interesa.


Splošni cilj: Izboljšanje gospodarskega stanja
Specifični cilj: Spodbujanje investicij podjetij in ustvarjanje novih delovnih mest
[bookmark: _Toc95306549]Ukrep: Spodbujanje začetnih investicij
Analiza stanja, izzivov:
Na OPO so gospodarski kazalniki zelo slabi. V vseh tipih se občine spopadajo z gospodarskimi izzivi, predvsem nizkim številom poslovnih subjektov na 1000 prebivalcev, vendar so med občinami še vedno precejšne razlike v gospodarski moči. V Tipu 1 in Tipu 2 izstopajo še nizka vrednost BDV in nizka dohodnina na prebivalca, visoka stopnja brezposelnosti med mladimi in majhno število delovnih mest na število delovno aktivnega prebivalstva. V Tipih 3 in 4 se spopadajo z razvojnim izzivom nizkega števila poslovnih subjektov na 1000 prebivalcev. V OPO delujejo podjetja, ki imajo nizko dodano vrednost, velike težave s financiranjem proizvodnje in ne ustvarjajo dovolj akumulacije za nova vlaganja. Vendar pa so ta podjetja pomembna za območje, saj običajno zaposlujejo precejšnje število delavcev in potrebujejo prestrukturiranje (nove investicije). To zahteva vlaganja v nove programe ali razširitev dejavnosti. 

Ukrep se je na problemskih območjih z visoko brezposelnostjo in v Pomurju izkazal za uspešnega.

Namen in cilji:
Namen ukrepa je vpeljava novih programov in razširitev obstoječih programov. 

Z ukrepom želimo slediti tudi cilju policentričnega razvoja in izkoriščanju primerjalnih prednosti posameznih območij, ki so zaradi svoje geostrateške ter obmejne lege še posebej pomembne z vidika
cilja izboljšanja stanja demografske slike, ohranjanja delovnih mest in na podlagi investicij (predvsem v zeleno in digitalno) hkratnega ustvarjanja delovnih mest z višjo dodano vrednostjo. 

Z namenom povečanja produktivnosti, konkurenčnosti in povečanja dodane vrednosti na zaposlenega se v skladu z Zakonom o spodbujanju investicij dodeljujejo spodbude na podlagi javnega razpisa za spodbujanje investicij in na podlagi neposredne vloge investitorjev za dodeljevanje investicijskih spodbud. Na nacionalni ravni je mogoče ugotoviti, da se največ investitorjev odloča za izvedbo začetnih investicij na območjih z višjo stopnjo gospodarske razvitosti. Z namenom spodbujanja čim bolj uravnoteženega razvoja regij in ob zavedanju, da podjetja na obmejnih problemskih območjih ne ustvarjajo dovolj akumulacije za nova vlaganja in zaposlujejo pretežno lokalno prebivalstvo, se investitorjem na obmejnih problemskih območjih v okviru ocenjevanja vlog dodeli večje število točk, kar vpliva na višino dodeljene spodbude. 

Cilj ukrepa so:
· spodbujanje obsega investicij podjetij na problemskem območju,
· ustvarjanje novih in ohranitev delovnih mest, 
· prestrukturiranje gospodarstva na problemskem območju,
· spodbujanje razvoja novih izdelkov in tehnologij, storitev, tehnoloških in netehnoloških inovacij,
· popolnjevanje nezasedenega prostora v poslovnih in gospodarskih conah, investicije na degradiranih območjih.
· dvig produktivnosti in dolgoročne konkurenčnosti podjetij, ob hkratni trajnosti oz.
· dekarbonizaciji in digitalizaciji poslovanja,
· višja dodana vrednost produktov in storitev v slovenskem izvozu ter višje pozicioniranje
· slovenskih podjetij v globalnih verigah vrednosti,
· ustvarjanje delovnih mest z višjo dodano vrednostjo, s posebnim poudarkom na regionalni
uravnoteženosti,
· krepitev globalnih in lokalnih verig vrednosti.

Pričakovani rezultati in učinki so:
· Povečanje števila na novo ustvarjenih in zapolnjenih delovnih mest v podprtih podjetjih,
· Zmanjšanje zaostanka neto dodane vrednosti na zaposlenega za slovenskim povprečjem,
· Povečanje dodane vrednosti na zaposlenega v podprtih podjetjih,
· Povečanje števila visokokvalificiranih delovnih mest v podprtih podjetjih.

Izvedba ukrepa je pomembna za vse tipe OPO.

Predmet, aktivnosti: 
Sofinanciranje nabave:
· opredmetenih in neopredmetenih osnovnih sredstev…

Izvajanje:
Ukrep se bo izvajal z javnimi razpisi za:
· Spodbujanje začetnih investicij,
· Spodbujanje začetnih investicije v vrednosti od 100.000 do 300.000 EUR na problemskih območjih v okviru Načrta za okrevanje in odpornost: C3K9IC - Podpora za dekarbonizacijo, produktivnost in konkurenčnost podjetij,
· Spodbujanje začetnih investicij v vrednosti od 300.000 do 1.000.000 EUR na problemskih območjih v okviru Načrta za okrevanje in odpornost: C3K9IC - Podpora za dekarbonizacijo, produktivnost in konkurenčnost podjetij,
· Spodbujanje investicij v vrednosti med 1-12 mio EUR v predelovalni dejavnostih, 0,5-3 mio EUR v storitvenih dejavnostih, 0,5-2 mio EUR v razvojno-raziskovalnih dejavnostih v okviru Načrta za okrevanje in odpornost: : C3K9IC - Podpora za dekarbonizacijo, produktivnost in konkurenčnost podjetij (investicija, ki bo izvedena na obmejnem problemskem območju, bo točkovana s 5% vseh točk).

Neposredne vloge za investicije v vrednosti nad 12 milijonov EUR v predelovalnih dejavnostih, 3 milijone EUR v storitvenih dejavnostih in 2 milijonov EUR v razvojno-raziskovalnih dejavnostih (investicija, ki bo izvedena na obmejnem problemskem območju, bo točkovana s 5% vseh točk).

Nosilec in izvajalec ukrepa je MGRT in SPIRIT Slovenija. Raven izvedbe je nacionalna oz. na OPO. 

Ciljne skupine: 
Mikro, mala, srednja in velika podjetja ter samostojni podjetniki, vključno z zadrugami in socialnimi podjetji.

Državna pomoč:
Ukrep predstavlja državno pomoč. Pred pričetkom izvajanja bo priglašena ustrezna shema državnih pomoči.

Izvajanje v okviru programa na OPO:
Finančna sredstva oz. viri financiranja so izrecno namenjeni za problemska območja pri sledečih aktivnostih ukrepa:

Sofinanciranje začetnih investicij in ustvarjanja novih delovnih mest na obmejnih problemskih območjih

Predmet javnih razpisov je sofinanciranje začetnih investicij v opredmetena in neopredmetena osnovna sredstva, povezano z:
· vzpostavitvijo nove poslovne enote,
· razširitvijo zmogljivosti obstoječe poslovne enote,
· diverzifikacijo proizvodnje poslovne enote vlagatelja na proizvode in storitve, ki jih na zadevnem območju prej ni proizvajala, ali
· bistveno spremembo proizvodnega procesa v obstoječi poslovni enoti.

Na javne razpise se lahko prijavijo vse pravne in fizične osebe (v nadaljevanju: podjetja), ki se ukvarjajo z gospodarsko dejavnostjo in so na dan oddaje vloge na ta javni razpis vsaj 18 mesecev registrirane oziroma vpisane po Zakonu o gospodarskih družbah.
Podrobnejše podprte aktivnosti, pogoji in merila bodo določeni v javnih razpisih.

Razpoložljiva finanačna sredstva oz. viri financiranja so podrobneje opredeljeni v finančni konstrukciji programa.




Spodbujanje začetnih investicij v vrednosti od 100.000 do 300.000 EUR na problemskih območjih v okviru Načrta za okrevanje in odpornost: C3K9IC - Podpora za dekarbonizacijo, produktivnost in konkurenčnost podjetij[footnoteRef:1] [1:  Označevanje skladno s strukturo kot izhaja iz Priloge k predlogu izvedbenega sklepa Sveta o odobritvi ocene načrta za okrevanje in odpornost za Slovenijo (https://data.consilium.europa.eu/doc/document/ST-10612-2021-ADD-1/sl/pdf). C3K9IC: Razvojno področje 3: Pametna, trajnostna in vključujoča rast; Komponenta 9: Dvig produktivnosti, prijazno poslovno okolje za investitorje; Investicija C: Podpora za dekarbonizacijo, produktivnost in konkurenčnost podjetij.] 


Izvajalska organizacija ministrstva za gospodarski razvoj in tehnologijo (predvidoma Slovenski podjetniški sklad (SPS)) bo izvajal javni razpis za pomoč manjšim investicijam v osnovna opredmetena in neopredmetena sredstva, pri čemer bo naslavljal investicije v vrednosti med min. 100.000 EUR in 300.000 EUR. Sofinanciranje ne bo preseglo dovoljenega praga po de minimis shemi državne pomoči, torej bo sofinanciranje upravičenih stroškov znašalo do največ 200.000 EUR na enotno podjetje v treh poslovnih letih. Osredotočali se bomo na MSP-je s sedežem na obmejnih problemskih območjih in na drugih problemskih območjih oz. na območja, ki izkazujejo večje regionalne probleme v primerjavi z bolj razvitimi območji Slovenije s ciljem najmanj ohranjanja delovnih mest poleg rasti produktivnosti ob zelenem in digitalnem prehodu.

V ta namen bomo za obdobje 2022-2025 razpisali 20 mio EUR nepovratnih sredstev. Podrobnejše podprte aktivnosti, pogoji in merila bodo določeni v javnih razpisih. Razpoložljiva finančna sredstva oz. viri financiranja so podrobneje opredeljeni v finančni konstrukciji programa.

Mejnik (št.128): 2. kvartal 2022: Oddaja naročil za projekte v podporo regionalnemu razvoju z investicijami v osnovna opredmetena in neopredmetena sredstva oz. sklenitev pogodb.
Cilj (št.131): 4. kvartal 2025: Projekti, uspešno dokončani v skladu z zahtevami iz mejnika 128. Predvideno število podprtih projektov: 200

Projekti bodo izbrani na podlagi Zakona o spodbujanju regionalnega razvoja in bodo skladni s tehničnimi smernicami za uporabo načela, da se ne škoduje bistveno (2021/C58/01), in sicer z uporabo seznama za izključitev in zahteve po skladnosti z ustrezno okoljsko zakonodajo EU in nacionalno okoljsko zakonodajo.


Spodbujanje začetnih investicij v vrednosti od 300.000 do 1.000.000 EUR na problemskih območjih v okviru Načrta za okrevanje in odpornost: C3K9IC - Podpora za dekarbonizacijo, produktivnost in konkurenčnost podjetij

Ministrstvo, pristojno za regionalni razvoj in tehnologijo (ali po potrebi izvajalska institucija) bo izvajalo javni razpis za pomoč vrednostno višjim začetnim investicijam, nad 300.000 EUR do 1 mio EUR. Tudi tu bomo z nepovratnimi sredstvi podpirali začetne investicije podjetij v osnovna opredmetena in neopredmetena sredstva skladno z regionalno shemo državne pomoči. Osredotočali se bomo na podjetja s sedežem na obmejnih problemskih območjih in na drugih problemskih območjih oz. na območja, ki izkazujejo večje regionalne probleme v primerjavi z bolj razvitimi območji Slovenije s ciljem najmanj ohranjanja delovnih mest poleg rasti produktivnosti ob zelenem in digitalnem prehodu.

V ta namen bomo za obdobje 2022-2026 razpisali 30 mio EUR nepovratnih sredstev. Podrobnejše podprte aktivnosti, pogoji in merila bodo določeni v javnih razpisih. Razpoložljiva finanačna sredstva oz. viri financiranja so podrobneje opredeljeni v finančni konstrukciji programa.

Mejnik (št.128): 2. kvartal 2022: Oddaja naročil za projekte v podporo regionalnemu razvoju z investicijami v osnovna opredmetena in neopredmetena sredstva oz. sklenitev pogodb.
Cilj (št.132): 2. kvartal 2026: Po mejniku 131 uspešno dokončanje dodatnih 100 projektov v skladu z zahtevami iz mejnika 128. Zaključek vseh projektov. Predvideno število podprtih projektov: 100

Projekti bodo izbrani na podlagi Zakona o spodbujanju regionalnega razvoja in bodo skladni s tehničnimi smernicami za uporabo načela, da se ne škoduje bistveno (2021/C58/01), in sicer z uporabo seznama za izključitev in zahteve po skladnosti z ustrezno okoljsko zakonodajo EU in nacionalno okoljsko zakonodajo.

Z dodatnimi točkami pri izboru v merilih javnih razpisov, so na OPO prednostno usmerjene sledeče aktivnosti ukrepa:


Spodbujanje investicij v vrednosti med 1-12 mio EUR v predelovalni dejavnostih, 0,5-3 mio EUR v storitvenih dejavnostih, 0,5-2 mio EUR v razvojno-raziskovalnih dejavnostih v okviru Načrta za okrevanje in odpornost: C3K9IC - Podpora za dekarbonizacijo, produktivnost in konkurenčnost podjetij

Z namenom povečanja produktivnosti, konkurenčnosti in povečanja dodane vrednosti na zaposlenega se v skladu z Zakonom o spodbujanju investicij dodeljujejo spodbude na podlagi javnega razpisa za spodbujanje investicij in na podlagi neposredne vloge investitorjev za dodeljevanje investicijskih spodbud. Na nacionalni ravni je mogoče ugotoviti, da se največ investitorjev odloča za izvedbo začetnih investicij na območjih z višjo stopnjo gospodarske razvitosti. Z namenom spodbujanja čim bolj uravnoteženega razvoja regij in ob zavedanju, da podjetja na obmejnih problemskih območjih ne ustvarjajo dovolj akumulacije za nova vlaganja in zaposlujejo pretežno lokalno prebivalstvo, se investitorjem na obmejnih problemskih območjih v okviru ocenjevanja vlog dodeli večje število točk.

Investicija, ki bo izvedena na obmejnem problemskem območju, bo točkovana s 5 % vseh točk.

Nosilec in izvajalec ukrepa na podlagi javnega razpisa je SPIRIT Slovenija. Raven izvedbe je nacionalna.

Mejnik (št.129): 2. kvartal 2023: Oddaja naročil za projekte, ki spodbujajo investicije v proizvodnjo, storitve ter razvojno-raziskovalne dejavnosti z investicijami v osnovna opredmetena in neopredmetena sredstva. 
Cilj (št.130): 2. kvartal 2026: Projekti, uspešno dokončani v skladu z zahtevami iz mejnika 129. Skupni znesek financiranja bo najmanj 88.500.000 EUR. Predvideno število podprtih projektov: 59.

Projekti bodo skladni z Zakonom o spodbujanju investicij, kakor se spremeni v okviru mejnika 126, vključno s skladnostjo s tehničnimi smernicami za uporabo načela, da se ne škoduje bistveno (2021/C58/01), in sicer z uporabo seznama za izključitev in zahteve po skladnosti z ustrezno okoljsko zakonodajo EU in nacionalno okoljsko zakonodajo.


Neposredne vloge za investicije v vrednosti nad 12 milijonov EUR v predelovalnih dejavnostih, 3 milijone EUR v storitvenih dejavnostih in 2 milijonov EUR v razvojno-raziskovalnih dejavnostih

Z namenom povečanja produktivnosti, konkurenčnosti in povečanja dodane vrednosti na zaposlenega se v skladu z Zakonom o spodbujanju investicij dodeljujejo spodbude na podlagi javnega razpisa za spodbujanje investicij in na podlagi neposredne vloge investitorjev za dodeljevanje investicijskih spodbud. Na nacionalni ravni je mogoče ugotoviti, da se največ investitorjev odloča za izvedbo začetnih investicij na območjih z višjo stopnjo gospodarske razvitosti. Z namenom spodbujanja čim bolj uravnoteženega razvoja regij in ob zavedanju, da podjetja na obmejnih problemskih območjih ne ustvarjajo dovolj akumulacije za nova vlaganja in zaposlujejo pretežno lokalno prebivalstvo, se investitorjem na obmejnih problemskih območjih v okviru ocenjevanja vlog dodeli večje število točk, kar vpliva na višino dodeljene spodbude.

Investicija, ki bo izvedena na obmejnem problemskem območju, bo točkovana s 5% vseh točk.

Nosilec in izvajalec ukrepa na podlagi neposredne vloge je MGRT. Raven izvedbe je nacionalna.

[bookmark: _Toc95306550]Subvencije za zagon podjetij
Analiza stanja, izzivov:
Na OPO so gospodarski kazalniki zelo slabi. Visoka stopnja brezposelnosti, nizka raven podjetniške aktivnosti. V vseh tipih se občine spopadajo z gospodarskimi izzivi, predvsem nizkim številom poslovnih subjektov na 1000 prebivalcev. V Tipu 1 in Tipu 2 izstopajo še nizka vrednost BDV in nizka dohodnina na prebivalca, visoka stopnja brezposelnosti med mladimi in majhno število delovnih mest na število delovno aktivnega prebivalstva. V Tipih 3 in 4 se spopadajo z razvojnim izzivom nizkega števila poslovnih subjektov na 1000 prebivalcev.

Ukrep se je na problemskih območjih z visoko brezposelnostjo in v Pomurju izkazal za uspešnega.

Namen in cilji:
Spodbujanje nastajanja in delovanja mladih podjetij in novih podjetniških podjemov z nepovratnimi viri (subvencije za začetno delovanje) v OPO. S tovrstno podporo se izboljšata poslovanje in realizacija razvojnih potencialov podjetij ter izboljša lastna konkurenčnost na domačih oz. tujih trgih. S tem se zniža stopnja umrljivosti podjetij v začetnem obdobju poslovanja. Zasleduje se razvoj podprtih podjetij in uspešen prenos idej podjetnih posameznikov in skupin v tržno uspešne podjeme in ustvarjanje novih podjetij s potencialom rasti, s poudarkom na razvoju in komercializaciji proizvodov, procesov in storitev. 

Cilj ukrepa so:
· Zagon novih podjetij in ponovni zagon podjetij;
· Nova delovna mesta in zaposlovanje;
· Zmanjšanje razvojnega zaostanka in spodbujanje konkurenčnost gospodarstva.

Cilji javnih razpisov, doseženih po preteku treh let od odobritve bodo:
· uspešno poslovanje večine podprtih podjetij, ki zaposlujejo, ustvarjajo čisti prihodek od prodaje in poslujejo z dobičkom,
· vstop strateškega investitorja oziroma vlagateljev tveganega kapitala v nekaj podprtih podjetjih.

Pričakovani rezultati in učinki so:
· Število novoustanovljenih podjetij.
· Število na novo ustvarjenih delovnih mest v podjetjih.
· Zmanjšanje zaostanka neto dodane vrednosti na zaposlenega za slovenskim povprečjem.

Izvedba ukrepa je pomembna za vse tipe OPO.

Predmet, aktivnosti: 
· Sofinanciranje stroškov poslovanja podjetij (vsi stroški namenjeni zagonu, rasti in razvoju podjetja).

Izvajanje:
Ukrep se bo izvajal z javnimi razpisi za:
· Subvencije za zagon podjetij.

Nosilec in izvajalec ukrepa je MGRT oz. njegove izvajalske institucije. Raven izvedbe je nacionalna oz. na OPO. 

Ciljne skupine: 
· Mikro, mala, srednjevelika podjetja ter samostojni podjetniki, vključno z zadrugami in socialnimi podjetji.

Državna pomoč:
Ukrep predstavlja državno pomoč. Pred pričetkom izvajanja bo priglašena ustrezna shema državnih pomoči.

Izvajanje v okviru programa na OPO:
Ukrep je izrecno namenjen za problemska območja. Razpoložljiva finanačna sredstva oz. viri financiranja so podrobneje opredeljeni v finančni konstrukciji programa.
[bookmark: _Toc95306551]Ukrep: Ugodni krediti
Analiza stanja, izzivov:
Na OPO so gospodarski kazalniki zelo slabi. V Tipu 1 in Tipu 2 izstopajo še nizka vrednost BDV in nizka dohodnina na prebivalca, visoka stopnja brezposelnosti med mladimi in majhno število delovnih mest na število delovno aktivnega prebivalstva. V Tipih 3 in 4 se spopadajo z razvojnim izzivom nizkega števila poslovnih subjektov na 1000 prebivalcev. Visoka stopnja brezposelnosti, nizka raven podjetniške aktivnosti. Podjetja imajo nizko dodano vrednost in velike težave s financiranjem poslovne dejavnosti. V letu 2018 je na OPO delovala dobra desetina slovenskih gospodarskih družb, v katerih je bila zaposlena tudi dobra desetina delavcev. Večinoma so izvozno usmerjene, saj so več kot polovico prihodkov ustvarili na tujem trgu. Dodana vrednost na zaposlenega v OPO je za 15 % nižja kot v notranjosti Slovenije oziroma v slovenskem povprečju, prav tako so plače na zaposlenega za okoli 10 % nižje.

Ukrep se je na tako na nacionalni ravni, kakor tudi na problemskih območjih z visoko brezposelnostjo in v Pomurju izkazal za uspešnega.

Namen in cilji:
Namen ukrepa je neposredno zagotavljanje ugodnih virov financiranja MSP in velikim podjetjem, vključno z zadrugami in socialnimi podjetji.

Ukrep rešuje problem likvidnosti, dostopnosti do virov financiranja in zmanjšuje regionalne razlike v razvoju MSP in velikih podjetij. Poleg izboljšanja gospodarskih kazalnikov ukrep predvideva tudi prednostno financiranje projektov, ki so skladni s prednostnimi nalogami Evropske Unije, torej trajnostno naravnani (energetska in snovna učinkovitost, krepitev dobavnih verig) ter usmerjeni v avtomatizacijo in digitalizacijo. Spodbude bodo namenjene tudi zadrugam, kot ključnim deležnikom kratkih dobavnih verig, in socialnim podjetjem, ki s svojim delovanjem pripomorejo k inovativnemu reševanju socialnih, gospodarskih, okoljskih in družbenih problemov ter zagotavljajo delovna mesta in socialno vključenost ranljivih skupin.

Cilj ukrepa so:
· Ohranjanje delovnih mest ter ustvarjanje novih Zmanjšanje razvojnega zaostanka OPO in spodbujanje konkurenčnost gospodarstva,
· Uvedba novih tehnlogij, produktov in storitev,
· Izboljšanje produktivnosti in konkurenčnega položaja podjetij,
· Prvenstveno razvoj že nekaj časa delujoči podjetij, vključno z zadrugami in socialnimi podjetji, na OPO,
· Prvenstveno spodbujanje avtomatizacije in digitalizacije procesov v podjetjih,
· Dvig trajnostno naravnanih dejavnosti podjetij s povečanjem energetske in snovne učinkovitosti, ter trajnostne mobilnosti podjetja,
· Krepitev konkurenčnega položaja podjetij preko povezovanja z drugimi členi v dobavni verigi, kar bo krepilo sodelovanje ter sinergije med njimi,
· Izboljšanje dostopa podjetij do ugodnih virov dolžniškega financiranja,
· Podpora investicijam, ki kombinirajo povratne in nepovratne vire za izvedbo projektov.

Pričakovani rezultati in učinki so:
· Število na novo ustvarjenih delovnih mest v podjetjih,
· Zmanjšanje zaostanka neto dodane vrednosti na zaposlenega za slovenskim povprečjem,
· Povečanje prihodkov iz dejavnosti podjetij,
· Zmanjšanje regionalnih razlik v razvitosti. 

Izvedba ukrepa je pomembna za vse tipe OPO.

Predmet, aktivnosti: 
· Sofinanciranje stroškov poslovanja podjetij,
· Investicije v nepremičnine (npr. nakup poslovnih zgradb/drugih poslovnih prostorov s pripadajočimi zemljišči, gradnja/adaptacija poslovnih zgradb/drugih poslovnih prostorov, urejanje poslovnih zemljišč),
· Oprema in druga opredmetena sredstva (npr. oprema, delovni stroji),
· Neopredmetena sredstva (npr. programska oprema, patenti, licence, blagovne znamke),
· Stroški obratnih sredstev, povezanih z izvedbo projekta (npr. administrativni strošek, strošek materiala, strošek zunanjih izvajalcev, stroški dela, stroški izobraževanj in svetovanj in drugi operativni stroški),
· Stroški poslovnih dokumentacij za izvedbo investicij oz. oblikovanje poslovnih strategij.

Izvajanje:
Ukrep se bo izvajal z javnimi razpisi za:
· Mikrokredite (za manjše investicije),
· Ugodne razvojne kredite.

Nosilec in izvajalec ukrepa je MGRT, oz. njegove izvajalske institucije SRRS in SPS. Raven izvedbe je nacionalna oz. na OPO. 

Ciljne skupine: 
Mikro, mala, srednja in velika podjetja, samostojni podjetniki, vključno z zadrugami in socialnimi podjetji.

Državna pomoč:
Ukrep predstavlja državno pomoč. Pred pričetkom izvajanja bo priglašena ustrezna shema državnih pomoči.

Izvajanje v okviru programa na OPO:
Finančna sredstva oz. viri financiranja so izrecno namenjeni za problemska območja pri sledečih aktivnostih ukrepa:


Mikrokrediti

Namen javnih razpisov za mikrokredite je izboljšanje dostopnosti do virov financiranja preko neposrednega zagotavljanja ugodnih virov financiranja MSP za projekte podjetij oz. financiranje rasti in razvoja, tekočega poslovanja in investicijskih vlaganj. Namenjeni so manjšim investicijam.

Cilji javnih razpisov za mikrokredite so:
· ohranitev delovnih mest,
· spodbujanje nastanka novih delovnih mest,
· spodbujanje konkurenčnosti gospodarstva posamezne regije.

Najvišji znesek kredita znaša 25.000 EUR. 

Podrobnejše podprte aktivnosti, pogoji in merila bodo določeni v javnih razpisih.

Razpoložljiva finanačna sredstva oz. viri financiranja so podrobneje opredeljeni v finančni konstrukciji programa.


Ugodni razvojni krediti

Namen javnih razpisov za ugodne razvojne kredite je reševanje problemov likvidnosti in dostopnosti do virov financiranja. Predvideno je prednostno financiranje projektov, ki so skladni s prednostnimi nalogami Evropske Unije, torej trajnostno naravnani (energetska in snovna učinkovitost, krepitev dobavnih verig) ter usmerjeni v avtomatizacijo in digitalizacijo. 

Splošni cilji javnih razpisov za ugodne razvojne kredite so ohranjanje delovnih mest ter ustvarjanje novih in zmanjšanje razvojnega zaostanka OPO ter spodbujanje konkurenčnost gospodarstva.

Podrobnejše podporte aktivnosti, pogoji in merila bodo določeni v javnih razpisih.

Razpoložljiva finanačna sredstva oz. viri financiranja so podrobneje opredeljeni v finančni konstrukciji programa.

[bookmark: _Toc95306552]Ukrep: Garancije za zavarovanje bančnih kreditov s subvencijo obrestne mere
Analiza stanja, izzivov:
Na OPO so gospodarski kazalniki zelo slabi. Visoka stopnja brezposelnosti, nizka raven podjetniške aktivnosti, podjetja imajo nizko dodano vrednost in velike težave s financiranjem poslovne dejavnosti. Ukrep rešuje problem likvidnosti, omogoča izvedbo večjih investicij ter zagotavlja povečano možnost financiranja mikro, malih in srednje velikih podjetij na OPO. V letu 2018 je na OPO delovala dobra desetina slovenskih gospodarskih družb, v katerih je bila zaposlena tudi dobra desetina delavcev. Večinoma so izvozno usmerjene, saj so več kot polovico prihodkov ustvarili na tujem trgu. Dodana vrednost na zaposlenega v OPO je za 15 % nižja kot v notranjosti Slovenije oziroma v slovenskem povprečju, prav tako so plače na zaposlenega za okoli 10 % nižje.

Namen in cilji:
Namen ukrepa je posredno zagotavljanje ugodnih virov financiranja mikro, malim in srednje velikim podjetjem preko bančnih kreditov, ki so delno zavarovani z izdanimi garancijami za zavarovanje bančnih kreditov, obenem pa so podjetja deležna tudi subvencioniranih obrestnih mer.

Cilj ukrepa so:
· Spodbujanje obsega investicij podjetij na OPO
· Nova delovna mesta in zaposlovanje.
· Zmanjšanje razvojnega zaostanka OPO in spodbujanje konkurenčnost gospodarstva
· Izboljšanje dostopa MSP do ugodnih virov dolžniškega financiranja.

Pričakovani rezultati in učinki so:
· Število na novo ustvarjenih delovnih mest v podjetjih.
· Zmanjšanje zaostanka neto dodane vrednosti na zaposlenega za slovenskim povprečjem.
· Povečanje prihodkov iz dejavnosti podjetij

Predmet, aktivnosti: 
Sofinanciranje stroškov poslovanja podjetij

Izvajanje:
Javni razpis za garancije za zavarovanje bančnih kreditov s subvencijo obrestne mere 

Nosilec in izvajalec ukrepa je MGRT oz. njegove izvajalske institucije. Raven izvedbe je nacionalna oz. na OPO. 

Ciljne skupine: 
Mikro, mala in srednja velika podjetja, samostojni podjetniki, vključno z zadrugami in socialnimi podjetji

Državna pomoč:
Ukrep predstavlja državno pomoč. Pred pričetkom izvajanja bo priglašena ustrezna shema državnih pomoči.

Izvajanje v okviru programa na OPO:
Ukrep je izrecno namenjen za problemska območja. Razpoložljiva finanačna sredstva oz. viri financiranja so podrobneje opredeljeni v finančni konstrukciji programa.






Specifični cilj: Spodbujanje razvoja človeških virov
[bookmark: _Toc95306553]Ukrep: Projektno sofinanciranje vključevanja diplomantov v delo na razvojnih projektih podjetij
Analiza stanja, izzivov:
Pomanjkanje delovnih mest za diplomante v OPO in izseljevanje mladih. V Tipu 1 in Tipu 2 izstopajo visoka stopnja brezposelnosti med mladimi in majhno število delovnih mest na število delovno aktivnega prebivalstva.

Ukrep se je izvajal na območju Pomurja. Na OPO v Pomurju je registriranih 38,37 % vseh podjetij v Pomurju. Na območju OPO je 44,93% vseh brezposelnih mladih v regiji (od 15 do 29 let).

Namen in cilji:
Spodbujanje zaposlovanja diplomantov v podjetjih, ki delujejo na OPO. 

Ukrep je namenjen podjetjem na območju izvajanja programa OPO in bo sofinanciral delo diplomantov (nepovratna sredstva) visokošolskega, univerzitetnega in podiplomskega študija, ki bodo v obliki projektno naravnanega dela v podjetjih na OPO, pomagali pri razvoju inovativnih izdelkov, procesov in storitev, s katerimi želi določeno podjetje priti na trg in s čimer želi izboljšati učinkovitost in dobičkonosnost svojega poslovanja. Diplomant ima lahko prijavljeno stalno prebivališče tudi izven območja OPO, vendar mora delo opravljati na lokaciji podjetja v OPO.

Cilj ukrepa so:
· Povečanje deleža zaposlovanja diplomantov visokošolskega, univerzitetnega in podiplomskega študija v podjetjih na OPO,
· Ustvarjanje razmer za trajno vključevanje izobraženih prebivalcev živečih v OPO v domača podjetja.

Izvedba ukrepa je pomembna za vse tipe OPO, prednostno za tip 1 in tip 2.

Predmet, aktivnosti: 
Sofinanciranje projektnega dela diplomantov (nepovratna sredstva) visokošolskega, univerzitetnega in podiplomskega študija

Izvajanje:
Javni razpis za podjetja in javni poziv za diplomante.

Nosilec ukrepa je MGRT, izvajalci MGRT in RRA-ji. Raven izvedbe je nacionalna in regionalna. 

Ciljne skupine: 
Podjetja, diplomanti.

Državna pomoč:
Ukrep predstavlja državno pomoč. Pred pričetkom izvajanja bo priglašena ustrezna shema državnih pomoči.

Izvajanje v okviru programa na OPO:
Ukrep je izrecno namenjen za problemska območja. Razpoložljiva finanačna sredstva oz. viri financiranja so podrobneje opredeljeni v finančni konstrukciji programa.



[bookmark: _Toc69514777][bookmark: _Toc72913257][bookmark: _Toc95306554]Specifični cilj: Spodbujanje socialnega podjetništva in zadružništva
[bookmark: _Toc95306555]Ukrep: Spodbujanje socialnega podjetništva
Analiza stanja, izzivov:
Pomanjkanje delovnih mest za diplomante v OPO, potreba po razvoju novih proizvodov/storitev/poslovnih modelov.

V Sloveniji je trenutno registriranih 276 socialnih podjetji, delež le-teh s sedežem v OPO je 18,47 %, in sicer ima v OPO sedež registriranih 51 socialnih podjetij v 49 občinah, ki sodijo na izbrano področjeNajvečji delež registriranih socialnih podjetji je večjih mestnih občinah tj. Mariboru, Ljubljani in Murski Soboti in tudi v Ormožu. (Evidenca socialnih podjetji, MGRT) Večina socialnih podjetji je mikro oziroma malih podjetji. 

Socialna podjetja storitve in proizvode v prvi vrsti namenjajo uporabnikov v lokalnih okoljih (Analizi stanja na področju socialne ekonomije, 2018) posledično so tudi vezanimi na podporo lokalni izmenjavi dobrin in kratkim dobaviteljskim verigam, predvsem iz ekoloških, socialnih in ekonomskih razlogov. Zakon o socialnem podjetništvu (ZSocP-A) omogoča povezanost socialnih podjetji s samoupravnimi lokalnimi skupnostmi oziroma občinami predvsem z vključevanjem v lokalni razvoj. Socialna podjetja imajo tako velik potencial na področju zagotavljanja storitev v lokalnem okolju, hkrati pa imajo tudi potencial pri vključevanju mladih in ranljivih ciljnih skupin na trgu dela v dejavnosti socialnega podjetništva. 

Pomembnejša področja na katerih lahko socialna podjetja bistveno prispevajo k izboljšanju kazalnikov gospodarskega stanja so turizem, krožno gospodarstvo in razvoj podeželja. Socialna podjetja in zadruge omogočajo alternativne in trajnostne rešitve pri oblikovanju turističnih produktov. Njihova dejavnost namreč omogoča ohranjanje in ustvarjanje drugih dejavnosti in s tem oživlja propadajoča in demografsko prazna območja. Posledično pozitivno vplivajo na razvoj območja, kjer delujejo glede na storitve, ki jih ponujajo so tudi neločljivo povezan tudi z lokalno samooskrbo in ekološkim kmetovanjem ter tako pozitivno vplivajo na razvoj podeželja. 

Namen in cilji:
Spodbuditi in podpreti socialno podejtniško dejavnost in ustanavljanje socialnih podejtji ter poslednično povečanje zaposlenosti v sektorju, kar bo prispevalo k razvoju podjetniških zamisli in socialnih inovacij. Hkrati bo zaradi specifike socialnih podejtji, ki so usmerjena k družbenim učinkom ta ukrep okrepil družbeno solidarnostin kohezijo, spodbujal sodelovanje ljudi in prostovoljsko delo, ter naslovil preče lokalne probleme OPO, predvsem na socialnem, gospodarskem in okoljskem področju.Z razvojem in podporo socialnemu podjetništvu v OPO bomo zagotovili dodatno ponudbo proizvodov in storitev, tudi v javnem interesu, , zagotavljati nova in dodatna trajnostna delovna mesta ter socialno integracijo in poklicno reintegracijo najbolj ranljivih skupin ljudi na trgu dela, prdvsem mladih.

Cilj ukrepa so:
· Povečati socialno podjetniško dejavnost v OPO,
· povečati socialno vključenost in zaposlenost prebivalstva,oblikovanje nabora lokalnih potreb v OPO, ki jih lahko naslovijo socialna podjetja,
· spodbuditi k ustanavljanju trajnostno naravnanih socialnih podjetij,
· spodbujanje socialnih inovacij,
· promocija socialnega podejtništva, 
· spodbujanje podporenga okolja ter sodelovanja socialnih podjetji z oblikovalci lokalnih in regionalnih politik.

Pričakovani rezultati in učinki so:
· Število novih inovativnih produktov ali storitev,
· Število novonastalih socialnih podjetji,
· Število novih zaposlitev.

Izvedba ukrepa je pomembna za vse tipe OPO.



Predmet, aktivnosti: 
· Oblikovanje komunikacijske in informacijske strategije osveščanja deležnikov lokalnega in regionalnega okolja o pomenu in možnostih socialnega podjetništva oziroma socialne ekonomije, Podpora socialno podejtniških projektov z vplivom na zaposlovanje v OPO ter razvoj socialnih inovacij za naslvaljanje potreb lokalnega okolja. 
· Mentorske sheme za socialna podjetja.

Izvajanje:
· Javni razpisi s področja socialnega podjetništva za izvedbo projektov z vplivom na novo zaposlovanje v OPO ter ravoj socialnih inovacij za naslavljanje potreb lokalnega okolja, 
· Javno naročilno/povabilo za analizo potreb in pripravo komunikacijske in informacijske strategije osveščanja deležnikov lokalnega in regionalenga okolja o pomenu in možnostih socialnega podejtništva oziroma socialne ekonomije,
· Javni razpis mentorske sheme za socialna podjetja.

Nosilec ukrepa je MGRT, izvajalci RRA-ji. Raven izvedbe je nacionalna oziroma regionalna. 

Ciljne skupine: 
Subjekti socialne ekonomije.

Državna pomoč:
Ukrep predstavlja državno pomoč. Pred pričetkom izvajanja bo priglašena ustrezna shema državnih pomoči.

Izvajanje v okviru programa na OPO:
Finančna sredstva oz. viri financiranja so izrecno namenjeni za problemska območja pri sledeči aktivnosti ukrepa:


Javni razpisi s področja socialnega podjetništva za izvedbo projektov z vplivom na novo zaposlovanje v OPO, socialnih inovacij in za naslavljanje potreb lokalnega okolja. 

Nosilec ukrepa je MGRT oziroma njegove izvajalske institucije, možna je izvedba tudi preko izbora izvajalcev, raven izvedbe je tako nacionalna oz. regionalna. Cilj je povečati število socialnih podjetij na območju OPO, ki bodo pripomogla k razvoju OPO in posledično povečala socialno vključenost mladih. 

Razpoložljiva finanačna sredstva oz. viri financiranja so podrobneje opredeljeni v finančni konstrukciji programa.

Z dodatnimi točkami pri izboru v merilih javnih razpisov, je na OPO prednostno usmerjena sledeča aktivnost ukrepa:


Javni razpis mentorske sheme za socialna podjetja.

Nosilec ukrepa je MGRT oziroma njegove izvajalske institucije, raven izvedbe nacionalna oz. regionalna. Namen javnega razpisa je prenos znanj iz mentorjev na zaposlene v socialnih podjetjih, krepitev njihovih kompetenc in posledično zagotavljanje trajnega obstoja socialnih podjetij na trgu.

Za OPO bo namenjenih 10 % vseh točk v merilih javnega razpisa.


[bookmark: _Toc95306556]Specifični cilj: Podporno okolje za podjetništvo in promocija OPO za spodbujanje gospodarskega razvoja
[bookmark: _Toc95306557]Ukrep: Izgradnja in širitev poslovnih con
Analiza stanja, izzivov:
Za OPO je značilno, da je razpoložljivost (površina, zasedenost, opremljenost) primerljiva z območji, ki niso del OPO. Vseeno se nekatere občine srečujejo s pomanjkanjem ustrezno opremljenih površin za gospodarsko dejavnost. Slovenija mora za zmanjševanje razlik v razvitosti med regijami le-tem zagotavljati ustrezne infrastrukturne pogoje, poleg temeljne (okoljske) infrastrukture tudi poslovno infrastrukturo (kot so izgradnja poslovnih con in inkubatorjev), ki podjetjem v regijah (še zlasti tistim, ki so manj razvite oziroma razvojno zaostajajo) omogočajo pogoje za njihovo delovanje in širitev na eni strani in na drugi strani zagotavljajo zaposlenost in poseljenost, še zlasti v problemskih območjih Slovenije.

Namen in cilji:
Opremljanje poslovnih con za znane investitorje na OPO. Namen javnega razpisa je občinam omogočiti infrastrukturne ureditve, dograditve ali razširitve ekonomsko-poslovnih con in s tem zagotoviti pogoje za razvoj in rast podjetij, ki beležijo visoko rast, gradijo podjetniško skupnost in krepijo verigo vrednosti na svojem področju, hkrati pa so pomembni zaposlovalci na lokalni in regionalni ravni. S tem ukrepom privabljamo podjetja iz drugih delov Slovenije in tujine ter rešujemo prostorsko stisko lokalnih podjetij.

Ekonomsko poslovna infrastruktura je potreben, a ne zadosten pogoj za delovanje podjetij. Glede na to, da uradni statistični podatki o ustvarjeni BDP na prebivalca v standardih kupne moči po posameznih občinah niso dosegljivi, učinkov poslovnih con na gospodarski razvoj posamezne občine ni mogoče meriti, lahko pa v kumulativni ugotavljamo, da imajo poslovne cone pozitivni razvojni učinek na gospodarski razvoj posamezne regije, predvsem tiste manj razvite. Kljub številnim poslovnim conam v Republiki Sloveniji so investicije v le-te še vedno upravičene tam, kjer je za to izkazan jasen interes.

Cilj ukrepa so:
· Prispevati k hitrejšemu razvoju gospodarstva na regionalni in državni ravni,
· povečanje dodane vrednosti mikro, malih in srednje velikih podjetij (v nadaljevanju MSP),
· povečanje zaposlovanja v podjetjih na območju investicije.

Pričakovani rezultati in učinki so:
· Število podprtih investicijskih projektov za ekonomsko - poslovno infrastrukturo, 
· površina urejene / dograjene / razširjene ekonomsko - poslovne cone (v ha). 
· Število novo ustvarjenih delovnih mest na območju ekonomsko - poslovne cone v roku dveh let od Zaključka operacije / povečanje zaposlenosti v podprtih podjetjih, 
· Zasedenost površin urejene / dograjene / razširjene ekonomsko-poslovne cone s podjetniškimi dejavnostmi.

Izvedba ukrepa je pomembna za vse tipe 1, 2, 3 in 4. V odvisnosti od razpoložljivih sredstev se predlaga koncentracija na tip 1 in 2 oz. prednostna obravnava tipa 1 in 2.

Predmet, aktivnosti: 
· Gradnja, nakup zemljišč,…

Izvajanje:
Javni razpis. Nosilec in izvajalec ukrepa je MGRT. Raven izvedbe je nacionalna, regionalna.

V preteklosti je bilo financirano že veliko poslovnih con v preostalih delih Slovenije, kar lahko vpliva na zasedenost novih con v OPO. 

Ciljne skupine: 
Občine, podjetja v poslovnih conah.



Državna pomoč:
Ukrep lahko predstavlja državno pomoč. V kolikor ukrep predstavlja državno pomoč, bo pred pričetkom izvajanja priglašena ustrezna shema državnih pomoči.

Izvajanje v okviru programa na OPO:
Ukrep je izrecno namenjen za problemska območja. Razpoložljiva finanačna sredstva oz. viri financiranja so podrobneje opredeljeni v finančni konstrukciji programa.

[bookmark: _Toc95306558]Ukrep: Zagotavljanje inovativnih ekosistemov ekonomsko-poslovne infrastrukture v okviru Načrta za okrevanje in odpornost: C3K9ID[footnoteRef:2] [2:  Označevanje skladno s strukturo kot izhaja iz Priloge k predlogu izvedbenega sklepa Sveta o odobritvi ocene načrta za okrevanje in odpornost za Slovenijo (https://data.consilium.europa.eu/doc/document/ST-10612-2021-ADD-1/sl/pdf). C3K9ID: Razvojno področje 3: Pametna, trajnostna in vključujoča rast; Komponenta 9: Dvig produktivnosti, prijazno poslovno okolje za investitorje; Investicija D: Zagotavljanje inovativnih ekosistemov ekonomsko-poslovne infrastrukture] 

Analiza stanja, izzivov:
Za OPO je značilno, da je razpoložljivost (površina, zasedenost, opremljenost) primerljiva z območji, ki niso del OPO. Vseeno se nekatere občine srečujejo s pomanjkanjem ustrezno opremljenih površin za gospodarsko dejavnost. Po podatkih študije ''Metodologija za popis poslovnih con in subjektov inovativnega okolja na območju Slovenije'', je v Sloveniji skupaj 653 poslovnih con, v obdobju 2007-2013 in 2014-2020 je bilo s strani sredstev EU s strani MGRT podprtih skupaj 94 operacij izgradnje oziroma širitve poslovnih con oziroma 14,4 %. Od skupaj 94 podprtih operacij, je potrebno opozoriti, da je kar 28 operacij takih kjer gre za izgradnjo in širitev poslovne cone (torej takih poslovnih con, ki so pridobile EU sredstva za izgradnjo in širitev je kar 14 poslovnih con). Problematika, ki je s tem povezana je številčnost poslovnih con, njihova majhna velikost, nepovezanost med njimi, premajhna poznanost in posledično privlačnost za morebitne tuje investitorje.

Gospodarska struktura poslovnih con je različna, ponekod precej heterogena, drugje pa precej specializirana npr. na Gorenjskem (mesto Kranj) je značilnost podjetij v poslovnih conah, da so izrazito usmerjena na področje IKT, na zahodu – v Goriški regiji (Ajdovščina) je izrazita usmerjenost na področje letalske industrije in biotech, na vzhodu (mesto Maribor) avtomobilske industrije.

Po nedavnih ugotovitvah je enotno upravljanje poslovnih con vzpostavljeno zgolj v redkih primerih (skupno trženje, upravljanje komunalnih storitev,…). Pozitivni primeri so bili cone Tezno in Komenda, deloma cone Dolenja vas, SIOC Murska Sobota in Logatec, kjer so zelo aktivne občine. Le v Pomurju
so občine pri privabljanju NTI sodelovale z regionalno razvojno agencijo. Podoben okvir sodelovanja je vzpostavljen v Beli krajini (RIC Bela krajina). Posledično analizirane cone niso imele strategije razvoja in upravljanja posamezne poslovne cone. Med conami v isti občini/regiji tudi ni bilo sodelovanja (Črnomelj, Maribor, Drnovo, Jesenice). Nekatere občine so imele slab pregled nad stanjem v njihovih conah, saj niso poznale stanja v posamezni poslovni con oziroma v območju za obrtno-industrijsko dejavnost.
 
Namen in cilji:
Poglavitni namen je s sredstvi NOO spodbujati nadaljno specializacijo ekonomsko poslovne infrastrukture in oblikovanje ekosistemov, ki bodo prispevali k povečevanju produktivnosti, konkurenčnosti in zelenemu ter digitalnemu prehodu. Poudarek bo torej na širitvi obstoječih poslovnih con, ki imajo primerjalne in konkurenčne prednosti, vzpostavitev novih pa tam, kjer bo izkazan poslovni interes oziroma kjer bo tovrstna investicija v poslovno inovacijsko infrastrukturo omogočila pogoje za nove, večje domače, predvsem pa tuje investitorje. Namen ukrepa je zagotavljanje inovativnih ekosistemov ekonomsko-poslovne infrastrukture je podpora vlaganjem v inovativne ekosisteme ekonomsko-poslovne infrastrukture (EPI), ki bodo pomenila specializacijo EPI, ustvarjanje ekosistemov podjetij z visoko dodano vrednostjo, ustvarjanje industrijske simbioze ter razvojno transformacijo degradiranih območij v ekonomsko-poslovno infrastrukturo.

Z izboljšanim upravljanjem tovrstnih poslovno-inovacijskih ekosistemov oz. poslovnih con bomo dosegli boljšo zasedenost poslovnih con (nekatera delujejo zelo dobro in so tudi dobro zasedena), povezali oz. izboljšali sodelovanje med manjšimi, razpršenimi ponudniki, izboljšali ponudbo storitev podjetjem v coni, povečali prepoznavnost in privlačnost tako za domače kot tuje investitorje ter s tem spodbudili pritok tujih neposrednih investcij, ki jih v Sloveniji primanjkuje. Tuji investitorji namreč želijo jasen pregled ponudbe, možnosti sodelovanja, investiranja, z izboljšanim upravljanjem poslovnih con se bo povečala tudi njihova privlačnost. Podjetja, ki že delujejo v teh conah, pa bodo spodbujena k medsebojnemu sodelovanju, v smislu večje učinkovitosti in izkoriščenosti prostora, zmanjševanja odpadkov, večji energetski in snovni učinkovitosti, itd. kar bo prispevalo h krožnemu gospodarstvu. V Sloveniji imamo nekaj primerov upravljanja poslovnih con – ki pa se glede na njihove značilnosti razlikujejo, zato je osnovni namen oblikovati pilotne modele upravljanja glede na njiihove značilnosti in jih nato vpeljati v druge, po strukturi in načinu delovanja, poslovne cone.

V okviru ukrepa bo podprta vzpostavitev pilotnega projekta na področju upravljanja EPI. Izboljšano upravljanje bo pomenilo večjo učinkovitost EPI, boljši nastop podjetij na trgu, zagotavljanje ažurnih podatkov o investicijskih priložnostih, poslovnih conah in strukturi poslovnega okolja ter pretočnost informacij iz regionalnega na državni nivo in obratno.

Cilj ukrepa je transformacija podpornega okolja v smeri zagotovitve inovativne infrastrukture, pilotnega modela upravljanja le-te v smeri doseganja ciljev večje produktivnosti, konkurenčnosti, krepitve lokalnih verig vrednosti ter zelenega in digitalnega prehoda.

Pričakovani rezultati in učinki so:
· 14 inovativnih ekosistemov EPI
· vzpostavitev pilotnega projekta na področju upravljanja EPI.
Rezultati in učinki ter njihovi kazalniki bodo podrobneje opredeljeni na ravni razpisa. 

Izvedba ukrepa je pomembna za vse tipe OPO.

Predmet, aktivnosti: 
Z ukrepom bomo podpirali le tista vlaganja v inovativne ekosisteme ekonomske-poslovne infrastrukture oz. le tiste investicije v ekonomsko-poslovno infrastrukturo, ki bodo pomenile specializacijo ekonomsko-poslovne infrastrukture, z namenom doseganja ciljev Strategije pametne specializacije (krepitev konkurenčnosti gospodarstva s krepitvijo njegove inovacijske sposobnosti), z namenom ustvarjanja ekosistemov podjetij z visoko dodano vrednostjo ter z namenom ustvarjanja industrijske simbioze, razvojne transformacije degradiranih območij v ekonomsko-poslovno infrastrukturo. Na ta način bomo ustvarjali pogoje za pospešitev krožnega gospodarstva, povezovali znanje za razvoj visokotehnoloških produktov, produktov z visoko dodano vrednostjo, s posebnim poudarkom na digitalizaciji in uporabi naravnih resursov, kot je na primer les. 

Prizadevali si bomo, da bomo v čim večji meri sanirali, opolnomočili funkcionalno degradirana območja, gospodarske oziroma industrijske rabe. Z investicjami v Ekonomsko poslovno infrastrukturo bomo zahtevali od upravičencev (občine), da vključijo vsaj 40% podjetij, MSP, s področja IKT oziroma podjetij, ki nudijo IKT storitve na trgu ali proizvajajo proizvode IKT, bodisi samostojno, bodisi preko vključenosti v lokalne ali mednarodne verige vrednosti oziroma v clustre ali druge oblike povezovanja. Hkrati bodo upravičenci zavezani, da tudi podjetjem, v ekonomsko poslovni coni zagotavljajo ustrezno IKT omrežje in storitve v podporo njihovemu delovanju in medsebojnemu povezovanju ter sodelovanju, s tem zagotavljanju digitalne simbioze. Pri projektu, ki se navezuje na izboljšanje upravljanja ekonomsko poslovne infrastrukture, je obvezen rezultat projekta vzpostavitev digitalne platforme za upravljanje.

V okviru ukrepa vzpostavitve upravljanja ekonomsko-poslovne infrastrukture bomo pripravili strokovne podlage za upravljanje poslovnih con, z raziskavo podjetij, ki so v poslovnih conah ter z oblikovanjem modelov upravljanja poslovnih con, oblikovanje IT platforme za upravljanje poslovnih con ter uvedli pilotni projekt upravljanja poslovnih con za preveritev in korekcijo poslovnih modelov. Na tej podlagi bo mogoče uvesti modele upravljanja poslovnih con, na način, da bo samovzdržen.

Izvajanje:
Nacionalni javni razpis z najmanj 10% utežjo pri merilih javnega razpisa za projekte iz obmejnih problemskih območij. Nosilec in izvajalec ukrepa je MGRT. Raven izvedbe je nacionalna, regionalna.

Načrt za okrevanje in odpornost: Dvig produktivnosti, prijazno poslovno okolje za investitorje (C3 K2). Predviden obseg financiranja znaša 18 mio EUR za podporo cca. 14 inovativnih ekosistemov EPI ter 1 mio EUR za vzpostavitev pilotnega projekta na področju upravljanja EPI.
 
Mejnik (št.133): 2. kvartal 2022: Oddaja naročil za ekosisteme inovativne poslovne infrastrukture in njihovo upravljanje oz. sklenitev pogodb.
Cilj (št.134): 2. kvartal 2026: Projekti, dokončani v skladu z zahtevami iz mejnika 133, vključno s pilotnim projektom upravljanja poslovnih con. Skupni znesek financiranja bo najmanj 19.000.000 EUR. Predvideno število podprtih projektov: 14+1.

Izbrani projekti bodo podpirali razvoj gospodarske poslovne infrastrukture in njeno upravljanje. Projekti bodo podpirali regionalni razvoj in dajali prednost ponovni uporabi degradiranih lokacij ter tesnim povezavam z javnim prevozom in cestnimi povezavami. Projekti bodo skladni s tehničnimi smernicami za uporabo načela, da se ne škoduje bistveno (2021/C58/01), in sicer z uporabo seznama za izključitev in zahteve po skladnosti z ustrezno okoljsko zakonodajo EU in nacionalno okoljsko zakonodajo.

Ciljne skupine: 
Občine, podjetja v poslovnih conah, regionalne razvojne agencije. 

Državna pomoč:
Ukrep lahko predstavlja državno pomoč. V kolikor ukrep predstavlja državno pomoč, bo pred pričetkom izvajanja priglašena ustrezna shema državnih pomoči.

Izvajanje v okviru programa na OPO:
Ukrep je z dodatnimi točkami pri izboru v merilih javnih razpisov prednostno usmerjen na problemska območja. 

Nacionalni javni razpis z najmanj 10% utežjo pri merilih javnega razpisa za projekte iz obmejnih problemskih območij.


[bookmark: _Toc95306559]Ukrep: Promocija obmejnih problemskih območij
Analiza stanja, izzivov:
Za OPO je značilno, da so zaradi obmejnosti (perifernosti) manj zanimiva za gospodarstvo, kakor tudi za ljudi (lokalno prebivalstvo, prebivalstvo izven regije). Zato je pomembna promocija OPO z namenom privabljanja investitorjev ter spodbujanja turizma. 

Namen in cilji:
Namen ukrepa je promocija obmejnih problemskih območij, in sicer regije, regijske turistične ponudbe, poslovnih priložnosti in ključnih znamenitosti.
Cilj ukrepa so:
· Privabljanje tujih in domačih investitorjev.
· Privabljanje turistov.

Pričakovani rezultati in učinki so:
· Število promocijskih aktivnosti.
· Število nočitev.

Izvedba ukrepa je pomembna za vse tipe OPO.

Predmet, aktivnosti: 
Promocija programov problemskega območja. Uporaba komunikacijskih kanalov. K investiranju v območje pa se želi pritegniti tudi podjetnike od drugod, zato je potrebna tudi vključitev OPO v promocijo same regije/območja. Pomemben del je tudi promocija turističnih potencialov OPO. To zahteva sodelovanje s STO in drugimi organizacijami podpornega sistema na področju turizma.

Izvajanje:
Nosilec ukrepa je MGRT, izvajalci so RRA-ji. Raven izvedbe je nacionalna, regionalna. 

Ciljne skupine: 
Mikro, mala, srednja in velika podjetja, turisti ter prebivalci.

Državna pomoč:
Ukrep lahko predstavlja državno pomoč. V kolikor ukrep predstavlja državno pomoč, bo pred pričetkom izvajanja priglašena ustrezna shema državnih pomoči.

Izvajanje v okviru programa na OPO:
Ukrep je izrecno namenjen za problemska območja. Razpoložljiva finanačna sredstva oz. viri financiranja so podrobneje opredeljeni v finančni konstrukciji programa.

Tipologija razvitosti obcin v OPO glede na kazalnike razvitosti obcin

